cyanic-selkie/wikianc huggingface dataset:
തീക്കളി
പുറത്തേക്കുള്ള കണ്ണികൾ
വർഗ്ഗം:1981-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:എം.ഡി. രാജേന്ദ്രൻ- ദേവരാജൻ ഗാനങ്ങൾ വർഗ്ഗം:എം ഡി രാജേന്ദ്രന്റെ ഗാനങ്ങൾ വർഗ്ഗം:ജെ. ശശികുമാർ സം‌വിധാനം ചെയ്ത ചലച്ചിത്രങ്ങൾ വർഗ്ഗം:പാപ്പനംകോട് ലക്ഷ്മണൻ തിരക്കഥ എഴുതിയ ചലച്ചിത്രങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ വർഗ്ഗം:നസീർ-ജയഭാരതി ജോഡി
കൃഷ്ണകുമാരി
ജീവിതരേഖ
ജമ്മുവിൽ ജനിച്ചു. ദണ്ടേഖാൻ, ചമൻ മാസെ തുടങ്ങിയ പാരമ്പര്യ നാടോടി ഗായകരിൽ നിന്ന് പരിശീലനം നേടി. ബാക്ക ശൈലിയിലെ നിരവധി നാടോടിപ്പാട്ടുകളുടെ രചയിതാവു കൂടിയാണിവർ. ഫ്രാൻസിലെ ഫെസ്റ്റിവൽ ഓഫ് ഇന്ത്യ അടക്കം സ്വദേശത്തും വിദേശത്തും നടന്ന നിരവധി സാംസ്കാരികോത്സവങ്ങളിലും ആൾ ഇന്ത്യാ റേഡിയോ, ദൂരദർശൻ തുടങ്ങി നിരവധി മാധ്യമങ്ങളിലും നാടോടിപാട്ട് അവതരിപ്പിച്ചിട്ടുണ്ട്. ദോഗ്രി നാടോടി ഗാന ശാഖയ്ക്കു നൽകിയ സംഭാവനകൾക്കായി ദോഗ്രി സൻസ്ഥാൻ അവരെ പുരസ്കാരം നൽകി ആദരിച്ചിട്ടുണ്ട്.
അവലംബം
വർഗ്ഗം:നാടോടി ഗായകർ വർഗ്ഗം:1949-ൽ ജനിച്ചവർ വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
പോളിഹൈഡ്രാംനിയോസ്
അംനിയോട്ടിക് സഞ്ചിയിൽ അമിതമായി അംനിയോട്ടിക് ദ്രാവകം നിറയുന്ന ഒരു രോഗാവസ്ഥയാണ് പോളിഹൈഡ്രാംനിയോസ്. ഏകദേശം 1% ഗർഭിണികളിൽ ഇത് കാണപ്പെടുന്നു. അംനിയോട്ടിക് ഫ്ലൂയിഡ് ഇൻഡക്സ് (എഎഫ്ഐ) 24-സെമി ൽ കൂടുതലാകുമ്പോഴാണ് രോഗം ഉണ്ടെന്ന് സാധാരണയായി രോഗനിർണയം നടത്തുന്നത്. പോളിഹൈഡ്രാംനിയോസിന്, അധിക അംനിയോട്ടിക് ദ്രാവകം ക്രമേണ അടിഞ്ഞുകൂടുന്ന ക്രോണിക് പോളിഹൈഡ്രാംനിയോസ്, അധിക അംനിയോട്ടിക് ദ്രാവകം അതിവേഗം ശേഖരിക്കപ്പെടുന്ന അക്യൂട്ട് പോളിഹൈഡ്രാംനിയോസ് എന്നിങ്ങനെ രണ്ട് ക്ലിനിക്കൽ ഇനങ്ങളുണ്ട്.
പോളിഹൈഡ്രാംനിയോസിന് വിപരീതമായ ഒലിഗോഹൈഡ്രാംനിയോസിസിൽ, ആവശ്യത്തിന് അംനിയോട്ടിക് ദ്രാവകം ഇല്ല.
കാരണങ്ങൾ
ലഘുചിത്രം മിക്ക കേസുകളിലും, കൃത്യമായ കാരണം തിരിച്ചറിയാൻ കഴിയില്ല. ഗർഭാശയ അണുബാധ (വെർട്ടിക്കലി ട്രാൻസ്മിറ്റഡ് ഇൻഫെക്ഷൻ), ആർഎച്ച്-ഐസോഇമ്മ്യൂണൈസേഷൻ അല്ലെങ്കിൽ മറുപിള്ളയുടെ കോറിയോആൻജിയോമ എന്നിവയുൾപ്പെടെ ഒരു കേസിന് ഒന്നോ അതിലധികമോ കാരണങ്ങളുണ്ടാകാം. ഒന്നിലധികം ഗർഭാവസ്ഥയിൽ, പോളിഹൈഡ്രാംനിയോസിന്റെ കാരണം സാധാരണയായി ട്വിൻ-ടു-ട്വിൻ ട്രാൻസ്ഫ്യൂഷൻ സിൻഡ്രോം ആണ്. ഗർഭപിണ്ഡത്തിന്റെ ഹൈപ്പർഗ്ലൈസീമിയക്കും ഫലമായുണ്ടാകുന്ന പോളിയൂറിയയ്ക്കും കാരണമാകുന്ന ഹൃദയസംബന്ധമായ പ്രശ്‌നങ്ങൾ, വൃക്കസംബന്ധമായ പ്രശ്നങ്ങൾ, മാതൃ പ്രമേഹം എന്നിവ അമ്മയുടെ കാരണങ്ങളിൽ ഉൾപ്പെടുന്നു (ഗർഭപിണ്ഡത്തിന്റെ മൂത്രമാണ് അംനിയോട്ടിക് ദ്രാവകത്തിന്റെ പ്രധാന ഉറവിടം).
അടുത്തിടെ നടത്തിയ ഒരു പഠനം സൗമ്യവും കഠിനവുമായ പോളിഹൈഡ്രാംനിയോകളെ വേർതിരിച്ച് കാണിക്കുന്നു, എപ്ഗാർ സ്കോർ 7-ൽ താഴെ, പെരിനാറ്റൽ ഡെത്ത്, ഘടനാപരമായ വൈകല്യങ്ങൾ എന്നിവ ഗുരുതരമായ പോളിഹൈഡ്രാംനിയോസ് ഉള്ള സ്ത്രീകളിൽ മാത്രമാണ് സംഭവിക്കുന്നത്. മറ്റൊരു പഠനത്തിൽ, സോണോഗ്രാഫിക്കലി സാധാരണ ഗര്ഭപിണ്ഡമുള്ള പോളിഹൈഡ്രാംനിയോസ് ഉള്ള എല്ലാ രോഗികളും ക്രോമസോം അപാകതകളൊന്നും കാണിച്ചില്ല.
(പോളിഹൈഡ്രാംനിയോ യുടെ M/C ഗര്ഭപിണ്ഡത്തിന്റെ അപാകതകളാണ് 'വില്യംസ് ഒബ്സ്റ്റട്രിക്സ്, 24-ാം പതിപ്പ് - കന്നിംഗ്ഹാം, ലെവെനോ, ബ്ലൂം തുടങ്ങിയവർ. പട്ടിക 11-2) ഈ അപാകതകളിൽ ഇവ ഉൾപ്പെടുന്നു:
രോഗനിർണയം
പോളിഹൈഡ്രാംനിയോസിന് കാരണമാകുന്ന നിരവധി പാത്തോളജിക്കൽ അവസ്ഥകളുണ്ട്. പ്രമേഹത്തിന്റെ മാതൃചരിത്രം, ഗർഭപിണ്ഡവും അമ്മയും തമ്മിലുള്ള Rh പൊരുത്തക്കേട്, ഗർഭാശയ അണുബാധ, ഒന്നിലധികം ഗർഭധാരണങ്ങൾ എന്നിവ ഇതിൽ ഉൾപ്പെടുന്നു.
ഗർഭാവസ്ഥയിൽ, ചില ക്ലിനിക്കൽ അടയാളങ്ങൾ പോളിഹൈഡ്രാംനിയോസ് ഉണ്ടെന്ന് സൂചിപ്പിക്കാം. അമ്മയിൽ, അവളുടെ ശരീരഭാരം, ഗർഭാവസ്ഥയുടെ പ്രായം, ഗർഭാവസ്ഥയെ മറികടക്കുന്ന ഗർഭാശയ വലുപ്പം, സ്ട്രിയ ഉള്ള തിളങ്ങുന്ന ചർമ്മം (തീവ്രമായ പോളിഹൈഡ്രാമ്നിയോസിൽ കൂടുതലായി കാണപ്പെടുന്നു), ശ്വാസതടസ്സം, നെഞ്ചിന്റെ ഭാരം എന്നിവയ്ക്ക് ആനുപാതികമായല്ലാതെ വയറിന്റെ വലുപ്പം വർദ്ധിക്കുന്നത് വൈദ്യൻ നിരീക്ഷിച്ചേക്കാം. ഭ്രൂണത്തെ പരിശോധിക്കുമ്പോൾ, ഗർഭപിണ്ഡത്തിന്റെ മങ്ങിയ ഹൃദയ ശബ്ദങ്ങളും ഈ അവസ്ഥയുടെ ഒരു പ്രധാന ക്ലിനിക്കൽ അടയാളമാണ്.
ചികിത്സ
നേരിയ ലക്ഷണമില്ലാത്ത പോളിഹൈഡ്രാംനിയോസ് പ്രതീക്ഷയോടെ കൈകാര്യം ചെയ്യുന്നു. പോളിഹൈഡ്രാംനിയോസ് ലക്ഷണമുള്ള ഒരു സ്ത്രീക്ക് ആശുപത്രിയിൽ പ്രവേശനം ആവശ്യമായി വന്നേക്കാം. നെഞ്ചെരിച്ചിൽ, ഓക്കാനം എന്നിവ ഒഴിവാക്കാൻ അന്റാസിഡുകൾ നിർദ്ദേശിക്കപ്പെടാം. ഉപ്പിന്റെയും ദ്രാവകത്തിന്റെയും ഭക്ഷണ നിയന്ത്രണത്തെ ഒരു ഡാറ്റയും പിന്തുണയ്ക്കുന്നില്ല. ചില സന്ദർഭങ്ങളിൽ, പോളിഹൈഡ്രാംനിയോസിനുള്ള പ്രതികരണമായി, തെറാപ്പിക് അംനിയോസെന്റസിസ് എന്നും അറിയപ്പെടുന്ന അംനിയോഡക്ഷൻ ഉപയോഗിക്കുന്നു.
വാറൻ‌ കൗണ്ടി
വാറൻ‌ കൗണ്ടി അമേരിക്കൻ ഐക്യനാടുകളിലെ സംസ്ഥാനമായ ന്യൂയോർക്കിലെ ഒരു കൗണ്ടിയാണ്. 2010 ലെ സെൻസസ് പ്രകാരം ഈ കൗണ്ടിയിലെ ജനസംഖ്യ 65,707 ആയിരുന്നു. കൗണ്ടി സീറ്റ് ക്വീൻസ്‌ബറിയാണ്. ബങ്കർ ഹിൽ യുദ്ധത്തിൽ പങ്കെടുത്ത അമേരിക്കൻ വിപ്ലവ യുദ്ധ വീരനായ ജനറൽ ജോസഫ് വാറന്റെ ബഹുമാനാർത്ഥം കൗണ്ടിക്ക് പേര് നൽകപ്പെട്ടു.
ചരിത്രം
1683 ൽ ന്യൂയോർക്ക് പ്രവിശ്യയിൽ കൗണ്ടികൾ സ്ഥാപിതമായപ്പോൾ, ഇപ്പോഴത്തെ വാറൻ കൗണ്ടി അൽബാനി കൗണ്ടിയുടെ ഭാഗമായിരുന്നു. ന്യൂയോർക്ക് സംസ്ഥാനത്തന്റെ വടക്കൻ ഭാഗവും ഇന്നത്തെ വെർമോണ്ട് സംസ്ഥാനം മുഴുവനായും ഉൾക്കൊണ്ടിരുന്ന ഈ പ്രദേശം വളരെ ബൃഹത്തും തത്വത്തിൽ, പടിഞ്ഞാറോട്ട് പസഫിക് മഹാസമുദ്രം വരെ വ്യാപിച്ചിരുന്നു. 1766 ജൂലൈ 3-ൽ കംബർ‌ലാൻ‌ഡ് കൗണ്ടി സൃഷ്ടിച്ചതിലൂടെയും 1770 മാർച്ച് 16-ന് ഗ്ലൗസെസ്റ്റർ കൗണ്ടി സൃഷ്ടിച്ചതിലൂടെയും ഇതിന്റെ വലിപ്പം കുറച്ചിരുന്നു. ഇവ രണ്ടും ഇപ്പോൾ വെർമോണ്ട് പ്രദേശത്ത് ഉൾപ്പെട്ടിരിക്കുന്നു. 1772 മാർച്ച് 12 ന്, ആൽ‌ബാനി കൗണ്ടിയിൽ അവശേഷിക്കുന്ന പ്രദേശങ്ങളെ മൂന്ന് ഭാഗങ്ങളായി വിഭജിക്കുകയും, ഒരെണ്ണം ആൽ‌ബാനി കൗണ്ടി എന്ന പേരിൽ അവശേഷിക്കുകയും ചെയ്തു. മറ്റൊരു ഭാഗമായ ഷാർലറ്റ് കൗണ്ടിയിൽ (ഇംഗ്ലണ്ടിലെ മൂന്നാമൻ ജോർജ്ജ് രാജാവിന്റെ ക്യൂൻ-കൺസർട്ട് മെക്ലെൻബർഗ്-സ്ട്രെലിറ്റ്സിലെ ഷാർലറ്റിന്റെ പേര്) കിഴക്കൻ ഭാഗം ഉൾക്കൊള്ളുന്നു.
അമേരിക്കൻ വിപ്ലവ യുദ്ധ ജനറലും പിന്നീട് അമേരിക്കൻ ഐക്യനാടുകളുടെ പ്രസിഡന്റുമായ ജോർജ്ജ് വാഷിംഗ്ടന്റെ ബഹുമാനാർത്ഥം 1778-ൽ ഷാർലറ്റ് കൗണ്ടി എന്ന പേര് വാഷിംഗ്ടൺ കൗണ്ടി എന്നാക്കി മാറ്റി.
1788-ൽ ക്ലിന്റൺ കൗണ്ടി രൂപീകരിച്ചതിലൂടെ വാഷിംഗ്ടൺ കൗണ്ടിയുടെ വലുപ്പം കുറയ്ക്കപ്പെട്ടു. നിലവിലെ ക്ലിന്റൺ കൗണ്ടിയേക്കാൾ വളരെ വലിയ ഒരു പ്രദേശമായിരുന്ന ഇതിൽ അക്കാലത്ത് മറ്റ് ന്യൂയോർക്ക് കൗണ്ടികളോ കൗണ്ടികളുടെ ഭാഗങ്ങളോ ഉൾപ്പെട്ടിരുന്നു. 1791 ൽ കേംബ്രിഡ്ജ് പട്ടണം അൽബാനി കൗണ്ടിയിൽ നിന്ന് വാഷിംഗ്ടൺ കൗണ്ടിയിലേക്ക് മാറ്റിയതോടെ വാഷിംഗ്ടൺ കൗണ്ടിയുടെ വലിപ്പം ഓരൽപ്പം വർദ്ധിച്ചു.
ജനറൽ ജോസഫ് വാറന്റെ ബഹുമാനാർത്ഥം 1813-ൽ വാറൻ കൗണ്ടി വാഷിംഗ്ടൺ കൗണ്ടിയിൽ നിന്ന് വേർപെടുത്തപ്പെട്ടു. കാൾഡ്‌വെൽ കുഗ്രാമത്തിലെ (ഇന്ന് ലേക് ജോർജ്ജ് വില്ലേജ് എന്നറിയപ്പെടുന്നു ലേക്ക് ജോർജ്ജ് കോഫി ഹൗസിലാണ് കൗണ്ടി ഉദ്യോഗസ്ഥർ ആദ്യമായി സമ്മേളിച്ചത്. കാൾഡ്‌വെൽ ഗ്രാമത്തിന്റെ രക്ഷാധികാരിയായിരുന്ന ജെയിംസ് കാൾഡ്‌വെൽ 1819 മുതൽ കൗണ്ടി സീറ്റായി പ്രവർത്തിക്കാൻ കുഗ്രാമത്തിനുള്ളിൽ ഭൂമി സംഭാവന ചെയ്തു.
അവലംബം
വർഗ്ഗം:ന്യൂയോർക്ക് സംസ്ഥാനത്തെ കൗണ്ടികൾ
ഒരു രാജ്യവും രണ്ട് സംവിധാനങ്ങളും
ചൈനയുടെ പരമോന്നത നേതാവ് ഡെങ് സിയാവോപിങ് കൊണ്ടുവന്ന ഒരു ഭരണഘടനാ തത്ത്വമാണ് "ഒരു രാജ്യവും രണ്ട് സംവിധാനങ്ങളും" എന്നത്. 1980-കളിൽ ചൈനയുടെ പുനരേകീകരണത്തിനായാണ് ഈ സംവിധാനം കൊണ്ടുവന്നത്. ഒരു ചൈനയേ ഉണ്ടാവുകയുള്ളൂ എന്നും ഹോങ്ക് കോങ്, മകാവു എന്നിവ പോലെയുള്ള സ്ഥലങ്ങൾക്ക് അവയുടെ മുതലാളിത്ത സാമ്പത്തിക വ്യവസ്ഥയും രാഷ്ട്രീയ സംവിധാനവും തുടരാമെന്നുമാണ് ഈ തത്ത്വത്തിന്റെ അടിസ്ഥാനം. ചൈനയുടെ മറ്റ് പ്രദേശങ്ങൾ സോഷ്യലിസ്റ്റ് സംവിധാനത്തിൻ കീഴിൽ തുടരുകയും ചെയ്യും. ഈ തത്ത്വമനുസരിച്ച് മൂന്ന് പ്രദേശങ്ങളും അവരവരുടെ രാഷ്ട്രീയവും നിയമപരവും സാമ്പത്തികവുമായ സംവിധാനങ്ങൾ തുടരും. വിദേശരാജ്യങ്ങളുമായുള്ള ബന്ധങ്ങളും ഇതിലുൾപ്പെടുന്നു. തായ്‌വാന് തങ്ങളുടെ സൈനിക വിഭാഗങ്ങൾ പോലും ഈ തത്ത്വമനുസരിച്ച് തുടരാവുന്നതാണ്.
പശ്ചാത്തലവും ഹോങ്കോങ്ങിന്റെ സ്ഥിതിയും
ബ്രിട്ടന്റെ ഒരു കോളനിയായിരുന്നു ഹോങ്ക് കോങ്. ഗവർണറായിരുന്നു 156 വർഷത്തേയ്ക്ക് (ജപ്പാന്റെ അധിനിവേശമൊഴികെയുള്ള വർഷങ്ങളിൽ ഹോങ്ക് കോങ് ഭരി‌ച്ചിരുന്നത്). 1997 വരെ ഈ സ്ഥിതി തുടർന്നു. ആ വർഷമാണ് ഈ പ്രദേശം ചൈനയ്ക്ക് തിരികെ നൽകപ്പെട്ടത്. തിരികെ ലഭിക്കുന്നതിന് മുൻപ് ചൈനയും ബ്രിട്ടനും തമ്മിലുള്ള കരാറും ഹോങ് കോങ്ങിന്റെ ഭരണഘടനയൂം മറ്റും ചൈന അംഗീകരിച്ചു. ഹോങ്ക് കോങിലെ അടിസ്ഥനനിയമം സ്വന്തം കറൻസിയും കാപ്പിറ്റലിസ്റ്റ് സാമ്പത്തിക വ്യവസ്ഥയും ഇവിടെ തുടരാനുള്ള വ്യവസ്ഥകളാണ് കരാറിലുണ്ടായിരുന്നത്. നിയമ വ്യവസ്ഥയും, ജനപ്രതിനിധി സഭയും ജനങ്ങളുടെ അവകാശങ്ങളും സ്വാതന്ത്ര്യവും അൻപത് വർഷത്തേയ്ക്ക് സംരക്ഷിച്ചുകൊണ്ടാണ് ഹോങ്ക് കോങ് ചൈനയുടെ ഒരു പ്രത്യേക ഭരണപ്രദേശമായത്. ഈ കരാർ 2047-ൽ ഇല്ലാതെയാകും. അന്താരാഷ്ട്ര രംഗത്ത് ഹോങ്ക് കോങിന് സ്വന്തമായി പ്രവർത്തിക്കുവാൻ ഈ സംവിധാനത്തിലൂടെ സാധിക്കുന്നുണ്ട്. ലോക വ്യാപാരസംഘടന, ഒളിമ്പിക്സ് എന്നിവിടങ്ങളിൽ ചൈനയുടെ ഭാഗമായല്ല ഹോങ്ക് കോങ് പങ്കെടുക്കുന്നത്. റെൻമിൻബി ഹോങ്ക് കോങിൽ നിയമപരമായ കറൻസി‌യല്ല. ഹോങ്ക് കോങ് ഡോളർ ചൈനയിലെ കടകളിൽ സ്വീകരിക്കില്ല. ഹോങ്ക് കോങും ചൈനയും തമ്മിലുള്ള അതിർത്തി കടക്കു‌മ്പോൾ ഒരു പെർമിറ്റ് വിസ ആവശ്യമാണ്. ഹോങ്ക് കോങ് നിവാസികൾക്ക് ഹോങ്ക് കോങ് സ്പെഷ്യൽ അഡ്മിനിസ്ട്രേറ്റീവ് റീജിയൺ പാസ്പോർട്ടുകളാണ് ലഭിക്കുന്നത്. ചൈനീസ് പാസ്പോർട്ടുകളല്ല. ഔദ്യോഗിക ഭാഷകളും ചരിത്രവുമാണ് ഹോങ്ക് കോങിന് വ്യതിരിക്തമായ ഒരു വ്യക്തിത്ത്വം നൽകുന്നത്. കാന്റൊണീസും ഇംഗ്ലീഷുമാണ് ഹോങ്ക് കോങിലെ പ്രധാന ഭാഷകൾ. ചൈനയിലെ പ്രധാന ഭാഷ മാൻഡാരിൻ ചൈനീസാണ്. ഇതുതന്നെയാണ് ഔദ്യോഗിക ഭാഷയും. ചൈനയുടെ ഭരണകൂടമാണ് ഹോങ്ക് കോങ്ങിന്റെ അന്താരാഷ്ട്ര ബന്ധങ്ങൾ നിയന്ത്രിക്കുന്നത്. അടിസ്ഥാന നിയമത്തിന്റെ വ്യാഖ്യാനം നൽകുന്നത്. ഹോങ്ക് കോങിന് അടിസ്ഥാന നിയമപ്രകാരമുള്ള സ്വയം നിർണ്ണയാവകാശം ലഭിച്ചിട്ടില്ല എന്ന വാദമുയരുന്നുണ്ട്.
ഹോങ്ക് കോങ്ങും മകാവുവും
ഡെങ് സിയാവോപിങ് ഈ സംവിധാനം ഹോങ്ക് കോങിൽ ബാധകമാക്കം എന്ന് ബ്രിട്ടീഷ് പ്രധാനമന്ത്രി മാർഗരറ്റ് താച്ചറിനോട് അഭിപ്രായപ്പെട്ടു. 1997-ൽ ഹോങ്ക് കോങ്ങിന്റെ ലീസ് അവസാനിക്കാൻ പോകുന്ന സ്ഥിതിയിലായിരുന്നു ഈ പദ്ധതി മുന്നോട്ട് വയ്ക്കപ്പെട്ടത്. പോർച്ചുഗലുമായി മകാവുവിനെ സംബന്ധിച്ചും ഈ പദ്ധതിയുടെ അടിസ്ഥാനത്തിലാണ് ചർച്ച നടന്നത്.
ഐക്യത്തിനുശേഷം ചൈനയിൽ സോഷ്യലിസമാണ് നിലനിൽക്കുന്നതെങ്കിലും ഹോങ്ക് കോങിനും മകാവുവിനും അൻപത് വർഷത്തേയ്ക്ക് അവിടെ നിലനിൽക്കുന്ന സംവിധാനം തുടരാമെന്നതായിരുന്നു കരാർ. അൻപത് വർഷം തീരുന്നത് ഹോങ്ക് കോങിൽ 2047-ലും മകാവുവിൽ 2049 ലുമാണ്. അന്ന് എന്ത് സംഭവിക്കുമെന്ന് ഒരിക്കലും പരസ്യപ്രസ്താവനകളുണ്ടായിട്ടില്ല. ചൈനയുടെ ഭരണഘടനയിലെ ആർട്ടിക്കിൾ 31-ൽ ആവശ്യമെങ്കിൽ പ്രത്യേക അഡ്മിനിസ്ട്രേറ്റീവ് പ്രദേശങ്ങൾ രൂപവത്കരിക്കാനുള്ള ചട്ടമുണ്ട്.
ഹോങ്ക് കോങ്, മകാവു എന്നീ പ്രദേശങ്ങളിലെ പരമാധികാരം ചൈനയ്ക്ക് കൈമാറപ്പെട്ടത് സ്പെഷ്യൽ അഡ്മിനിസ്ട്രേറ്റീവ് റീജിയൺ എന്ന നിലയിലാണ്. 1997 ജൂലൈ 1-നും 1999 ഡിസംബർ 20-നുമാണ് പരമാധികാരം കൈമാറപ്പെട്ടത്.
അവലംബം
വർഗ്ഗം:ചൈന
ഇൻഗ്രിഡ് പ്രാംലിങ് സാമുവൽസൺ
പ്രമുഖ സ്വീഡിഷ് ഗവേഷകയും സ്വീഡനിലെ ഗോഥെൻബർഗ് സർവ്വകലാശാലയിലെ പ്രഫസറുമാണ് ഇൻഗ്രിഡ് പ്രാംലിങ് സാമുവൽസൺ ( English: Ingrid Pramling Samuelsson). ഗോഥെൻബർഗ് സർവ്വകലാശാലയിലെ ഏർളി ചൈൽഡ്ഹുഡ് എജ്യുക്കേഷൻ (ഇസിഇ) മേധാവിയാണ് ഇവർ. യുനെസ്‌കോയുടെ സുസ്ഥിര വികസനം വകുപ്പ് മേധാവിയുമാാണ് ഇൻഗ്രിഡ് പ്രാംലിങ് സാമുവൽ. , 1979ൽ ഗോഥെൻബർഗ് സർവ്വകലാശാലയിൽ നിന്ന് ഫിലോസഫിയിൽ മാസ്റ്റർ ബിരുദവും 1983 ഫിലോസഫിയിൽ ഡോക്ടറേറ്റും നേടി.
അംഗീകാരങ്ങൾ
സ്വീഡിഷ് നാഷണൽ ബോർഡ് ഓഫ് ഹെൽത്ത് ആൻഡ് വെൽഫെയർ എജ്യുക്കേഷൻ അഡൈ്വസറി കമ്മിറ്റി, ദ സ്വീഡിഷ് നാഷണൽ ബോർഡ് ഓഫ് ഹെൽത്ത് ആൻഡ് വെൽഫെയർ സൈന്റിഫിക് അഡൈ്വസറി കമ്മിറ്റി, ദ ബോർഡ് ഓഫ് ക്വാളിറ്റി ഇൻസ്‌പെക്ഷൻ, ദ ബോർഡ് ഓഫ് മാത്തമറ്റിക്‌സ് ഡെലിഗേഷൻ, ദ ബോർഡ് ഓഫ് എത്തിക്‌സ്, ദ കൗൺസിൽ ഓഫ് ചൈൽഡ് കെയർ, ദ സ്വീഡിഷ് ടീച്ചർ എജ്യുക്കേഷൻ റിസെർച്ച് ആൻഡ് ഡെവലപ്‌മെന്റ് അഡൈ്വസറി കമ്മിറ്റി, ദ ബോർഡ് ഓഫ് ദി ഏർളി ചൈൽഡ്ഹുഡ് റിസെർച്ച് ആൻഡ് ഡെവലപ്‌മെന്റ് സെന്റർ ഗോഥെൻബർഗ് യൂനിവേഴ്‌സിറ്റി തുടങ്ങി നിരവധി സമിതികളിൽ അംഗമായിരുന്നു
ആലപ്പി അയിഷാബീഗം
ജീവിതരേഖ
1943 ൽ തിരുവനന്തപുരം വട്ടിയൂർക്കാവിൽ മുഹമ്മദ് കണ്ണിന്റെ(ഹമീദ് കുഞ്ഞ്)യും ഫാത്തിമയുടെയും മകളായാണ് ആയിഷാബീഗത്തിന്റെ ജനനം. പിന്നീടിവർ ആലപ്പുഴയിലേക്ക് താമസമാക്കുകയായിരുന്നു.. ചെറുപ്പത്തിൽ തന്നെ പിതാവിന്റെ സഹോദരനിൽ നിന്നു സംഗീതം പഠിച്ചു. ഏഴുവയസ്സായപ്പോൾ കലാരംഗത്തേക്ക് പ്രവേശിക്കുകയും. നൃത്തപരിപാടികളിലും മാപ്പിളകലാവേദികളിലും പിന്നണി പാടിയുമായിരുന്നു അരങ്ങേറ്റം. ആലപ്പുഴ മുഹമ്മദൻസ് ഹൈസ്‌കൂളിലാണ് വിദ്യാഭ്യാസം പൂർത്തിയാക്കിയത്. പിന്നീട് കലാരംഗത്ത് സജീവമായി.''ബീവി അസുറ അഥവാ ധീരവനിത' എന്നതായിരുന്നു ആദ്യ കഥ.
അവലംബം
വർഗ്ഗം:മലയാള കഥാപ്രസംഗകർ വർഗ്ഗം:തിരുവനന്തപുരം ജില്ലയിൽ ജനിച്ചവർ വർഗ്ഗം:1943-ൽ ജനിച്ചവർ വർഗ്ഗം:ഓഗസ്റ്റ് 11-ന് ജനിച്ചവർ വർഗ്ഗം:2015-ൽ മരിച്ചവർ
നന്നാദി
ലഘുചിത്രം|തിരുവല്ല ചെപ്പേടിൽ നിന്നുള്ള ഭാഗം. 31 എന്ന ഏട് സൂചിപ്പിച്ചിരിക്കുന്നു അക്ഷരങ്ങൾ ഉപയോഗിച്ച് ഏട് നമ്പർ രേഖപ്പെടുത്താൻ താളിയോലകളിലും ചെപ്പേടുകളിലും  ഉപയോഗിച്ചിരുന്ന ഒരു സംഖ്യാസമ്പ്രദായമാണ് നന്നാദി. 1, 2 എന്നീ സംഖ്യകളെ സൂചിപ്പിക്കാൻ ന, ന്ന എന്നീ സൂചകങ്ങൾ ഉപയോഗിക്കുന്നതിനാലാണ് ഈ പേര് വന്നത്.
നന്നാദിയിലെ സംഖ്യകൾ താഴെക്കാണുന്ന സൂത്രവാക്യത്തെ അടിസ്ഥാനമാക്കിയതാണ്
ന-ന്നാ-ന്യ-ഷ്ക-ഝ്ര-ഹാ-ഗ്ര-പ്ര-ദ്രേ-മ
ഥ-ലി(ല)-പ്ത-ബ-ത്ര(ത്രു)-ത്രി-ച-ണ-ഞ
ആദ്യവരിയിലെ അക്ഷരങ്ങൾക്ക് യഥാക്രമം 1 മുതൽ 10 വരെയും രണ്ടാം വരിയിലെ അക്ഷരങ്ങൾക്ക് 20, 30 എന്നിങ്ങനെ 100 വരെയുമുള്ള മൂല്യമാണ് ഉള്ളത്.
അവലംബം
വർഗ്ഗം:സംഖ്യാസമ്പ്രദായങ്ങൾ
തെരേസാ മോറ
2013ലെ ജർമ്മൻ ബുക്ക് പ്രൈസ് നേടിയ സാഹിത്യകാരിയാണു് തെരേസ മോറ. മോറയുടെ 'ദസ് യുൺഗെഹേയർ' (ദി മോൺസ്റ്റർ) എന്ന പുസ്തകത്തിനായിരുന്നു പുരസ്കാരം.
ജീവിതരേഖ
ഹംഗറിയിലെ സൊപോണിൽ ജനിച്ചു വളർന്ന തെരേസാ മോറ 1990 മുതൽ ബെർലിനിൽ താമസിക്കുന്നു.
കായ് ഗ്രീൻ
അമേരിക്കകാരൻ ആയ പ്രൊഫഷണൽ ബോഡിബിൽഡർ ആണ് കായ് ഗ്രീൻ. 1975 ജൂലൈ പന്ത്രണ്ടിന് ന്യൂ യോർക്കിൽ ആണ് ജനനം. ഇദ്ദേഹം മിസ്റ്റർ. ഒളിമ്പിയ മൽസരത്തിൽ 2011 ൽ മൂന്നാം സ്ഥാനവും, 2012-2013 വർഷങ്ങളിൽ രണ്ടാം സ്ഥാനവും നേടി.
അവലംബം
വർഗ്ഗം:അമേരിക്കൻ ബോഡിബിൽഡർമാർ‎ വർഗ്ഗം:1975-ൽ ജനിച്ചവർ വർഗ്ഗം:ജൂലൈ 12-ന് ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
എഥേൽ സ്മിത്ത്
തന്റെ കൃതിയെ മുഖ്യധാരയായി അംഗീകരിക്കാൻ കഴിയാത്തതുപോലെ സ്മിത്ത് ഒരു ‘വനിതാ കമ്പോസർ’ എന്ന നിലയിൽ പാർശ്വവൽക്കരിക്കപ്പെട്ടു. എന്നിട്ടും അവർ കൂടുതൽ അതിലോലമായ രചനകൾ നിർമ്മിച്ചപ്പോൾ അവരുടെ പുരുഷ എതിരാളികളുടെ നിലവാരം കണക്കാക്കാത്തതിന് അവർ വിമർശിക്കപ്പെട്ടു. എന്നിരുന്നാലും, അവർക്ക് ഒരു ഡേംഹുഡ് ലഭിച്ചു.
കുടുംബ പശ്ചാത്തലം
എട്ട് മക്കളിൽ നാലാമനായിരുന്നു എഥേൽ സ്മിത്ത്. ബ്രിട്ടീഷ് സൈന്യത്തിൽ ബ്രിഗേഡിയറായി ഉയർന്നുവന്ന റോബർട്ട് ("ബോബ്") നേപ്പിയർ സ്മിത്ത് (1868-1947) ആയിരുന്നു ഇളയവൻ. ലെഫ്റ്റനന്റ് ജനറൽ സർ റാൽഫ് ഈസ്റ്റ്വുഡിന്റെ അമ്മായിയായിരുന്നു അവർ.
കെന്റിലെ സിഡ്കപ്പിലാണ് അവർ ജനിച്ചത്. അത് ഇപ്പോൾ ലണ്ടൻ ബറോയിലെ ബെക്സ്ലിയിലാണ്. ഏപ്രിൽ 22 അവരുടെ ജനനത്തിന്റെ യഥാർത്ഥ ദിവസമാണെങ്കിലും വില്യം ഷേക്സ്പിയറുടെ യാദൃശ്ചികത ആസ്വദിച്ചതിനാൽ കുടുംബം ആഘോഷിച്ചത് ഏപ്രിൽ 23 ആണെന്ന് സ്മിത്ത് പതിവായി പറഞ്ഞു. റോയൽ ആർട്ടിലറിയിലെ മേജർ ജനറലായിരുന്ന അവരുടെ പിതാവ് ജോൺ ഹാൾ സ്മിത്ത് സംഗീതത്തിൽ ഒരു കരിയർ സൃഷ്ടിക്കുന്നതിനെ വളരെയധികം എതിർത്തു. വോക്കിംഗിന്റെ പ്രാന്തപ്രദേശത്തുള്ള ഹുക്ക് ഹീത്തിലേക്ക് പോകുന്നതിനുമുമ്പ് അവർ വർഷങ്ങളോളം ഫ്രിംലി ഗ്രീന് സമീപമുള്ള ഫ്രിംഹർസ്റ്റിൽ താമസിച്ചു.
സംഗീത ജീവിതം
അവർ പതിനേഴാം വയസ്സിൽ അലക്‌സാണ്ടർ എവിങ്ങിന്റെ കൂടെ ആദ്യമായി സ്വകാര്യമായി പഠിച്ചു. വാഗ്നറുടെയും ബെർലിയോസിന്റെയും സംഗീതത്തിലേക്ക് അദ്ദേഹം അവളെ പരിചയപ്പെടുത്തി. സംഗീതത്തിനായി തന്റെ ജീവിതം സമർപ്പിക്കാനുള്ള അവരുടെ പദ്ധതികളെക്കുറിച്ച് പിതാവുമായി ഒരു വലിയ യുദ്ധത്തിന് ശേഷം, സ്മിത്തിന് ലെപ്സിഗ് കൺസർവേറ്ററിയിൽ തന്റെ സംഗീത വിദ്യാഭ്യാസം മുന്നോട്ട് കൊണ്ടുപോകാൻ അനുവാദം ലഭിച്ചു. അവിടെ അവർ കാൾ റെയ്‌നെക്കെയ്‌ക്കൊപ്പം രചന പഠിച്ചു. ഒരു വർഷത്തിനുശേഷം അവർ ഉപേക്ഷിച്ചു എന്നിരുന്നാലും, അധ്യാപനത്തിന്റെ നിലവാരം കുറഞ്ഞതിൽ നിരാശയായി ഹെൻറിച്ച് വോൺ ഹെർസോജൻബർഗിനൊപ്പം സ്വകാര്യമായി സംഗീത പഠനം തുടർന്നു. ലീപ്സിഗ് കൺസർവേറ്ററിയിൽ ആയിരിക്കുമ്പോൾ, അവർ ദ്വോറാക്ക്, ഗ്രിഗ്, ചൈക്കോവ്സ്കി എന്നിവരെ കണ്ടുമുട്ടി. ഹെർസോജെൻബെർഗിലൂടെ അവർ ക്ലാര ഷുമാനെയും ബ്രാംസിനെയും കണ്ടുമുട്ടി. ഇംഗ്ലണ്ടിലേക്ക് മടങ്ങിയെത്തിയപ്പോൾ, അവളെ ബഹുമാനിക്കുകയും അവരുടെ ജോലിയെ പ്രോത്സാഹിപ്പിക്കുകയും ചെയ്ത ആർതർ സള്ളിവന്റെ ജീവിതത്തിന്റെ അവസാന വർഷങ്ങളിൽ അവർ ഒരു പിന്തുണാ സൗഹൃദം സ്ഥാപിച്ചു.
സ്മിത്തിന്റെ വിപുലമായ സൃഷ്ടികളിൽ വയലിൻ, ഹോൺ, ഓർക്കസ്ട്ര, ദി മാസ്സ് എന്നിവയ്ക്കായുള്ള കൺസേർട്ടോ ഉൾപ്പെടുന്നു. അവളുടെ ഓപ്പറ ദി റെക്കേഴ്‌സ് "പർസലും ബ്രിട്ടനും തമ്മിലുള്ള കാലഘട്ടത്തിൽ രചിക്കപ്പെട്ട ഏറ്റവും പ്രധാനപ്പെട്ട ഇംഗ്ലീഷ് ഓപ്പറ" ആയി ചില നിരൂപകർ കണക്കാക്കുന്നു. 2022-ൽ, അതിന്റെ യഥാർത്ഥ ഫ്രഞ്ച് ലിബ്രെറ്റോയിലെ ആദ്യത്തെ പ്രൊഫഷണൽ പ്രൊഡക്ഷൻ ആയ Glyndbourne Festival Opera യിൽ ഇത് അവതരിപ്പിച്ചു. 1913 നും 1947 നും ഇടയിൽ 27 തവണ അതിന്റെ ആമുഖമോ ഓവർച്ചറോ ഉൾപ്പെടുത്തിയ ബിബിസി പ്രോംസിലും ഇത് അവതരിപ്പിച്ചു.
1928 മെയ് 28-ന്, പുതിയ ബിബിസി സ്മിത്തിന്റെ സംഗീതത്തിന്റെ രണ്ട് കച്ചേരികൾ സംപ്രേക്ഷണം ചെയ്തു, അവളുടെ "മ്യൂസിക്കൽ ജൂബിലി" അടയാളപ്പെടുത്തി,  The first comprised chamber music, ആദ്യത്തെ ചേംബർ സംഗീതം, രണ്ടാമത്തേത്, സ്മിത്ത് തന്നെ നടത്തി. അല്ലാത്തപക്ഷം, ഇംഗ്ലണ്ടിൽ എഥൽ സ്മിത്തിന് അംഗീകാരം ലഭിച്ചത് അൽപ്പം വൈകിയാണ്, 2007 സെപ്റ്റംബർ 30-ന് ന്യൂയോർക്കിൽ അമേരിക്കൻ സിംഫണി ഓർക്കസ്ട്രയുടെ ദി റെക്കേഴ്‌സിന്റെ യുഎസ് പ്രീമിയർ നടത്തിയ സമയത്ത് കണ്ടക്ടർ ലിയോൺ ബോട്ട്‌സ്റ്റീൻ എഴുതി:
അവലംബം
Notes
Cited sources
പുറംകണ്ണികൾ
വർഗ്ഗം:1858-ൽ ജനിച്ചവർ വർഗ്ഗം:1944-ൽ മരിച്ചവർ
ജോഷ്വാ റെയ്നോൾഡ്സ്
ബ്രിട്ടീഷ് ചിത്രകാരനും സൗന്ദര്യശാസ്ത്രപണ്ഡിതനുമായിരുന്നു ജോഷ്വാ റെയ്നോൾഡ്സ്. (ജൂലൈ 1723 – 23 ഫെബ്രു:1792) റോയൽ കലാ അക്കാദമിയുടെ സ്ഥാപക അദ്ധ്യക്ഷനായിരുന്ന ജോഷ്വാ ബ്രിട്ടീഷ് ചിത്രകലയെ പരമ്പരാഗത രീതികളിൽ നിന്നു മോചിപ്പിയ്ക്കുവാൻ ശ്രമം നടത്തിയ ചിത്രകാരിന്മാരിൽ പ്രധാനിയാണ്.ജോർജ്ജ് മൂന്നാമനിൽ നിന്നു നൈറ്റ് ബഹുമതി കരസ്ഥമാക്കി.
അവലംബം
വർഗ്ഗം:ഇംഗ്ലീഷ് ചിത്രകാരന്മാർ
ഹഗ്രി ഗോസ്റ്റ്
ബുദ്ധമതത്തിലെയും ചൈനീസ് പരമ്പരാഗത മതത്തിലെയും ഒരു ആശയമാണ് ഹഗ്രി ഗോസ്റ്റ്. മൃഗീയമായ രീതിയിൽ തീവ്രമായ വൈകാരിക ആവശ്യങ്ങളാൽ നയിക്കപ്പെടുന്ന ജീവികളെ പ്രതിനിധീകരിക്കുന്നു. 餓鬼 èguǐ അക്ഷരാർത്ഥത്തിൽ "ഹഗ്രി ഗോസ്റ്റ്", ബുദ്ധമതത്തിലെ പ്രേത എന്ന പദത്തിന്റെ ചൈനീസ് വിവർത്തനമാണ്. ചൈനീസ് ബുദ്ധമതത്തിലും താവോയിസത്തിലും ചൈനീസ് നാടോടി മതത്തിലും "വിശക്കുന്ന പ്രേതങ്ങൾ" ഒരു പങ്കു വഹിക്കുന്നു. എല്ലാ ആളുകളും മരിക്കുമ്പോൾ ഒരു സാധാരണ പ്രേതമായി മാറുന്നു. പിന്നീട് പതുക്കെ ദുർബലമാവുകയും ഒടുവിൽ രണ്ടാമതും മരിക്കുകയും ചെയ്യും എന്നാണ് ധാരണ.
ബുദ്ധമതത്തിന്റെ പ്രചാരം വർദ്ധിച്ചതോടെ, പുനർജന്മം വരെ ആത്മാക്കൾ ബഹിരാകാശത്ത് വസിക്കും എന്ന ആശയം പ്രചാരത്തിലായി. താവോയിസ്റ്റ് പാരമ്പര്യത്തിൽ, അക്രമാസക്തമോ അസന്തുഷ്ടമോ ആയ ആളുകളിൽ നിന്ന് വിശക്കുന്ന പ്രേതങ്ങൾ ഉണ്ടാകാമെന്ന് വിശ്വസിക്കപ്പെടുന്നു. ബുദ്ധമതവും താവോയിസവും പൂർവ്വികരുടെ അവഗണനയിൽ നിന്നോ ഉപേക്ഷിക്കുന്നതിൽ നിന്നോ വിശക്കുന്ന പ്രേതങ്ങൾ ഉയർന്നുവരുമെന്ന ആശയം പങ്കിടുന്നു. ഹുവ-യെൻ സൂത്ര പ്രകാരം ദുഷ്കർമങ്ങൾ ആറ് വ്യത്യസ്ത മണ്ഡലങ്ങളിൽ ഒന്നിൽ ഒരു ആത്മാവിനെ പുനർജനിക്കും. തിന്മയുടെ ഏറ്റവും ഉയർന്ന തലം ഒരു ആത്മാവിനെ നരകവാസിയായി പുനർജനിക്കും, കുറഞ്ഞ അളവിലുള്ള തിന്മ ഒരു ആത്മാവിനെ മൃഗമായി പുനർജനിക്കും. ഏറ്റവും താഴ്ന്ന നില ഒരു ആത്മാവിനെ വിശക്കുന്ന പ്രേതമായി പുനർജനിക്കും. പാരമ്പര്യമനുസരിച്ച്, വിശക്കുന്ന പ്രേതമായി മാറുന്ന ദുഷ്പ്രവൃത്തികൾ കൊലപാതകം, മോഷണം, ലൈംഗിക ദുരാചാരം എന്നിവയാണ്. ആഗ്രഹം, അത്യാഗ്രഹം, കോപം, അജ്ഞത എന്നിവയെല്ലാം ഒരു ആത്മാവിനെ വിശക്കുന്ന പ്രേതമായി പുനർജനിക്കുന്നതിനുള്ള ഘടകങ്ങളാണ്. കാരണം അവ ദുഷ്പ്രവൃത്തികൾ ചെയ്യാൻ ആളുകളെ പ്രേരിപ്പിക്കുന്നു.
ഉത്ഭവത്തിന്റെ കെട്ടുകഥകൾ
വിശക്കുന്ന പ്രേതങ്ങളെക്കുറിച്ചുള്ള ആശയം പുരാതന ഇന്ത്യൻ സംസ്കാരത്തിൽ നിന്നാണ് ഉത്ഭവിച്ചത്, അവിടെ അവയെ പ്രേത എന്ന് വിളിക്കുന്നു. എന്നിരുന്നാലും, വിശക്കുന്ന പ്രേതങ്ങളുടെ ഉത്ഭവത്തെക്കുറിച്ച് നിരവധി ഐതിഹ്യങ്ങളുണ്ട്.
അവലംബം
വർഗ്ഗം:ഏഷ്യൻ നാടോടിക്കഥകൾ
പൊന്മുടി പിലിഗിരിയൻ
കേരളതദ്ദേശവാസിയായ ഒരു തവളയാണ് പൊന്മുടി പിലിഗിരിയൻ അഥവാ '''Sali's Torrent Frog (Sali's Dancing Frog). ''' . ഐ യു സി എൻ പട്ടികപ്രകാരമുള്ള പരിപാലന സ്ഥിതി വേണ്ടത്ര പഠനം നടക്കാത്ത ജീവിവർഗ്ഗങ്ങൾ എന്നാണ്. മധ്യരേഖാസമീപപ്രദേശങ്ങളിലെ ഉയരംകുറഞ്ഞ കാടുകളിലും നദികളിലുമാണിവ വസിക്കുന്നത്.
ബിയാട്രിസ് ടൈസാമോ
കരിയർ
2012-ൽ ടാൻസാനിയയ്ക്ക് വേണ്ടി പ്രത്യേകമായി നിർമ്മിച്ച സിരി യാ മ്തുംഗി എന്ന അരമണിക്കൂർ സ്വാഹിലി ഭാഷാ ടിവി പരമ്പരയിൽ ഗോഡ്‌ലിവർ ഗോർഡിയൻ, യോവോൺ ചെറി  എന്നിവരോടൊപ്പം "തുല" എന്ന കഥാപാത്രത്തെ അവർ അവതരിപ്പിച്ചു.
ഫാതുമ എന്ന ചിത്രത്തിലെ അഭിനയത്തിന് 2019 AMAA ഇവന്റിൽ ഒരു പ്രമുഖ നടി വിഭാഗത്തിൽ മികച്ച നടിയായി നാമനിർദ്ദേശം ചെയ്യപ്പെട്ട എട്ട് ആഫ്രിക്കൻ നടിമാരിൽ ഒരാളായിരുന്നു അവർ.
പുറംകണ്ണികൾ
വർഗ്ഗം:ടാൻസാനിയൻ നടിമാർ
കോക്ക്രെൽ ഹിൽ (ടെക്സസ്)
അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് ഡാളസ് കൗണ്ടിയിൽപ്പെടുന്ന ഒരു നഗരമാണ് കോക്ക്രെൽ ഹിൽ. 2010ലെ സെൻസസ് പ്രകാരം ഇവിടെ 4,193 പേർ വസിക്കുന്നു. ഡാളസ് നഗരത്തിനു പൂർണ്ണമായും ഉള്ളിലാണ് കോക്ക്രെൽ ഹിൽ നഗരം.
ഭൂമിശാസ്ത്രം
കോക്ക്രെൽ ഹിൽ നഗരത്തിന്റെ അക്ഷരേഖാംശങ്ങൾ 32.73861°N, -96.88917°W (32.738731, -96.889181) ആണ്.
യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുപ്രകാരം, നഗരത്തിന്റെ മൊത്തം വിസ്തീർണ്ണം 0.6 sqmi ആണ്. ഇതു മൊത്തം കരപ്രദേശമാണ്.
പുറത്തേയ്ക്കുള്ള കണ്ണികൾ
വർഗ്ഗം:ടെക്സസിലെ പട്ടണങ്ങൾ
ചേവായൂർ നിയമസഭാമണ്ഡലം
1957-65 കാലഘട്ടത്തിൽ കേരളത്തിൽ കോഴിക്കോട് ജില്ലയിൽ നിലവിലിരുന്ന ഒരു നിയമസഭാ മണ്ഡലം ആണ് ചേവായൂർ. 1957-ൽ ആയതൻ ബാലഗോപാലനും, 1960-ൽ പി.സി. രാഘവൻ നായരുമായിരുന്നു ഇവിടെ നിന്നും തിരഞ്ഞെടുക്കപ്പെട്ടിരുന്നത്.
അവലംബം
വിഭാഗം:1965-ൽ ഇല്ലാതായ കേരളത്തിലെ നിയമസഭാമണ്ഡലങ്ങൾവർഗ്ഗം:1957-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ
മഹാഗൗരി
നാമോല്പത്തി
വളരെയേറെ വെളുത്തത് എന്നാണ് മഹാഗൗരി എന്ന നാമത്തിനർത്ഥം. മഹാഗൗരിയുടെ ശരീരവും ആടയാഭരണങ്ങളും വെളുത്തതാണ്. ദേവിയുടെ വാഹനവും വെള്ളനിറത്തിലുള്ള ഒരു കാളയാണ്
ഒരിക്കൽ ദേവി പാർവ്വതി ഭഗവാൻ ശിവനെ പതിയായ് ലഭിക്കുന്നതിനുവേണ്ടി കഠിനമായ തപം അനുഷ്ഠിച്ചു. അനേകനാളുകൾ നീണ്ടുനിന്ന ഈ തപസ്സിന്റെ പരിണതഫലം എന്നവണ്ണം പാർവ്വതിയുടെ ശരീരം മണ്ണും പൊടിയുമേറ്റ് കറുത്തനിറത്തിലായി. നാളുകൾ കഴിഞ്ഞപ്പോൾ ശിവൻ പാർവ്വതിയിൽ സംപ്രീതനാകുകയും പാർവ്വതിയെ പത്നിയായി സ്വീകരിക്കാം എന്ന് വരം നൽകുകയുമുണ്ടായി. ശേഷം ഗംഗാജലംകൊണ്ട് ശിവൻ പാർവ്വതിയെ അഭിഷേകം ചെയ്തു. അതോടെ പാർവ്വതിയുടെ ശരീരം വളരെയേറെ വെള്ളുത്തനിറമായി. വളരെ വെളുത്തവൾ എന്നർത്ഥം വരുന്ന മഹാഗൗരി എന്ന നാമം പാർവ്വതിക്ക് സിദ്ധിച്ചു.
പുറത്തേക്കുള്ള കണ്ണികൾ
വർഗ്ഗം:ഹൈന്ദവദൈവങ്ങൾ
ഉമ്മു റുമാൻ
പ്രവാകൻ മുഹമ്മദ് നബിയുടെ കാലത്ത് ജീവിച്ചിരുന്ന സ്വഹാബി വനിതയായിരുന്നു ഉമ്മുറുമാൻ. ഉമ്മു റുമാൻ സൈനബ് ബിൻത് ആമിർ  ഇബിൻ ഉവൈമിർ ഇബിൻ അബ്ദ് ശംസ് ഇബിൻ അത്താബ് അൽ-ഖനിയാഹ് എന്നാണ് പൂർണ്ണ പേര്. (മരണം 628), (أمّ رومان زينب بنت عامر بن عويمر بن عبد شمس بن عتاب الكنانية). അബൂബക്കറിൻറെ ഭാര്യയും പ്രവാചകൻ മുഹമ്മദ് നബിയുടെ ഭാര്യായായ ആയിശാ ബീവിയുടെ മാതാവുമായിരുന്നു.
ജീവചരിത്രം
അൽ-ഹരിത് ഇബിൻ ശഖ്ബറാഹ് എന്ന അസ്ദ് ഗോത്രത്തിലെ യുവാവിനെയായിരുന്നു വിവാഹം ചെയത്. ഈ ബന്ധത്തിൽ ഉള്ള ആൺ കുട്ടിയാണ് തുഫൈൽ.
അവലബം
വർഗ്ഗം:സ്വഹാബി സ്ത്രീകൾ
വാസന്തിയും ലക്ഷ്മിയും പിന്നെ ഞാനും
വിനയന്റെ സംവിധാനത്തിൽ കലാഭവൻ മണി, സായി കുമാർ, പ്രവീണ, കാവേരി, വാണി വിശ്വനാഥ് എന്നിവർ പ്രധാനവേഷങ്ങളിൽ അഭിനയിച്ച് 1999-ൽ പ്രദർശനത്തിനെത്തിയ ഒരു മലയാളചലച്ചിത്രമാണ് വാസന്തിയും ലക്ഷ്മിയും പിന്നെ ഞാനും. തൃവേണി പ്രൊഡക്ഷൻസിന്റെ ബാനറിൽ കബീർ, പി.എ. ലത്തീഫ്, വിന്ധ്യൻ എന്നിവർ ചേർന്ന് നിർമ്മിച്ചിരിക്കുന്ന ഈ ചിത്രം സർഗ്ഗം സ്പീഡ് റിലീസ് ആണ് വിതരണം ചെയ്തത്. ഈ ചിത്രത്തിന്റെ കഥ വിനയന്റേതാണ്. തിരക്കഥയും സംഭാഷണവും രചിച്ചിരിക്കുന്നത് ജെ. പള്ളാശ്ശേരി ആണ്. ഈ ചിത്രത്തിലെ അഭിനയത്തിന് കലാഭവൻ മണിക്ക് 1999-ലെ ദേശീയ-സംസ്ഥാന ചലച്ചിത്രപുരസ്കാരങ്ങളിൽ പ്രത്യേക ജൂറി പുരസ്കാരം ലഭിച്ചു.
സംഗീതം
യൂസഫലി കേച്ചേരി എഴുതിയ ഗാനങ്ങളുടെ സംഗീതസംവിധാനം നിർവ്വഹിച്ചത് മോഹൻ സിതാര ആണ്. ഗാനങ്ങൾ വിപണനം ചെയ്തത് സർഗ്ഗം സ്പീഡ് ഓഡിയോസ്. ഈ ചിത്രത്തിലെ 'ചാന്ത് പൊട്ടും ചങ്കേലസ്സും...' എന്ന് തുടങ്ങുന്ന ഗാനത്തിന് എം.ജി. ശ്രീകുമാറിന് മികച്ച ഗായകനുള്ള ദേശീയ ചലച്ചിത്രപുരസ്കാരം രണ്ടാമത്തെ തവണ ലഭിച്ചു.
പുറത്തേക്കുള്ള കണ്ണികൾ
വർഗ്ഗം:1999-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:വിനയൻ സം‌വിധാനം ചെയ്ത ചലച്ചിത്രങ്ങൾ വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
ദ്വാരകാധീഷ് ക്ഷേത്രം
ജഗത് മന്ദിർ എന്നറിയപ്പെടുന്ന ദ്വാരകാധീഷ് ക്ഷേത്രം, ദ്വാരകാധീഷ്, ദ്വാരകാതിപതി ദ്വാരക രാജാവ് എന്ന പേരിൽ ഇവിടെ ആരാധിക്കപ്പെടുന്ന കൃഷ്ണനു സമർപ്പിച്ചിരിക്കുന്ന ഒരു ഹിന്ദു ക്ഷേത്രമാണ്. ഇന്ത്യയിലെ ഗുജറാത്തിലെ ദ്വാരക നഗരത്തിലാണ് ഈ ക്ഷേത്രം സ്ഥിതി ചെയ്യുന്നത്, ഇത് ഹിന്ദു തീർത്ഥാടന ശൃംഖലയായ ചാർ ധാമിന്റെ ലക്ഷ്യസ്ഥാനങ്ങളിലൊന്നാണ്. 72 തൂണുകളാൽ താങ്ങിനിർത്തിയ അഞ്ച് നില കെട്ടിടത്തിന്റെ പ്രധാന ആരാധനാലയം "ജഗത് മന്ദിർ" അല്ലെങ്കിൽ "നിജ മന്ദിർ' എന്നാണ് അറിയപ്പെടുന്നത്. പുരാവസ്തു ഗവേഷണങ്ങൾ സൂചിപ്പിക്കുന്നത് യഥാർത്ഥ ക്ഷേത്രം ക്രി.മു. 200 ലാണ് നിർമ്മിച്ചതെന്നാണ്  15-16 നൂറ്റാണ്ടിലാണ് ക്ഷേത്രം പുനർനിർമിക്കുകയും വിപുലീകരിക്കുകയും ചെയ്തത്.
വിശ്വാസമനുസരിച്ച്, കൃഷ്ണന്റെ ചെറുമകനായ വജ്രനാഭൻ ഹരിഗൃഹത്തിന് (കൃഷ്ണന്റെ വാസസ്ഥലം) മുകളിൽ നിർമ്മിച്ചതാണ് യഥാർത്ഥ ക്ഷേത്രം എന്ന് വിശ്വസിക്കപ്പെടുന്നു. യഥാർത്ഥ ഘടന 1472-ൽ മഹമൂദ് ബെഗഡ നശിപ്പിക്കുകയും പിന്നീട് 15-16 നൂറ്റാണ്ടിൽ പുനർനിർമിക്കുകയും ചെയ്തു. മാരു-ഗുർജാര ശൈലിയിലാണ് ക്ഷേത്രം നിർമ്മിച്ചിരിക്കുന്നത്
ഇന്ത്യയിലെ ഹിന്ദുക്കൾ പവിത്രമായി കരുതുന്ന ചാർ ധാം (നാല് സ്ഥലങ്ങൾ) തീർത്ഥാടനത്തിൻ്റെ ഭാഗമാണ് ഈ ക്ഷേത്രം എട്ടാം നൂറ്റാണ്ടിലെ ഹിന്ദു ദൈവശാസ്ത്രജ്ഞനും തത്ത്വചിന്തകനുമായ ആദിശങ്കരാചാര്യർ ഈ ക്ഷേത്രം സന്ദർശിച്ചു. രാമേശ്വരം, ബദരീനാഥ്, പുരി എന്നിവ ഉൾപ്പെടുന്നവയാണ് ചാർധാമിലെ മറ്റ്  സ്ഥലങ്ങൾ് ഇന്നും അദ്ദേഹത്തിന്റെ സന്ദർശനത്തിനായി ക്ഷേത്രത്തിനുള്ളിൽ ഒരു സ്മാരകം സമർപ്പിച്ചിട്ടുണ്ട്. ഉപഭൂഖണ്ഡത്തിലെ വിഷ്ണുവിന്റെ 98-ാമത്തെ ദിവ്യദേശമാണ് ദ്വാരകാധീഷ്, ദിവ്യപ്രബന്ധ പുണ്യഗ്രന്ഥങ്ങളിൽ പ്രകീർത്തിച്ചിരിക്കുന്നത്. രാജാ ജഗത് സിംഗ് റാത്തോഡാണ് ഇത് പുനർനിർമ്മിച്ചത്. 12.19 m )സമുദ്രനിരപ്പിന് മുകളിലാണ് ക്ഷേത്രം  ഇത് പടിഞ്ഞാറ് അഭിമുഖികരിച്ചാണ് നിൽക്കുന്നത് ക്ഷേത്ര സമുച്ചയത്തിൽ ഗർഭഗൃഹവും ( നിജമന്ദിരം അല്ലെങ്കിൽ ഹരിഗ്രഹം ) ഒരു അന്തരാളവും (ഒരു മുൻമുറി ) അടങ്ങിയിരിക്കുന്നു.  എന്നിരുന്നാലും, നിലവിലുള്ള ക്ഷേത്രം പതിനാറാം നൂറ്റാണ്ടിലേതാണ്.
അവലംബങ്ങൾ
വർഗ്ഗം:ഗുജറാത്തിലെ ഹിന്ദു ക്ഷേത്രങ്ങൾ
ട്രക്കിയോഫൈറ്റ്
സംവഹന സസ്യങ്ങളെല്ലാം ഉൾപ്പെടുന്ന സസ്യലോകത്തിലെ ഏറ്റവും വലിയ വിഭാഗമാണു് ട്രക്കിയോഫൈറ്റ്. ആറായിരം വർഷം വരെ പഴക്കമുള്ളവയും നൂറു മീറ്റർ വരെ ഉയരത്തിൽ വളരുന്നവയുമടക്കം 2,75,000ത്തിലധികം ഇനം സംവഹന സസ്യങ്ങൾ ഇന്ന് ഭൂമുഖത്ത് കാണപ്പെടുന്നുണ്ടു്. ജീവിതദൈർഘ്യവും വലിപ്പവും കൂടിയവയാണിവ.
അവലംബം
വർഗ്ഗം:സസ്യങ്ങൾ
കാ ബോഡിസ്‌കേപ്പ്
2016 ലെ കേരള രാജ്യാന്തര മേളയിൽ തെരഞ്ഞെടുക്കപ്പെട്ട ചലച്ചിത്രമാണ് കാ ബോഡിസ്‌കേപ്പ്. ഗേ-ലെസ്‌ബിയൻ സമൂഹം അഭിമുഖീകരിക്കുന്ന പീഡനങ്ങളും മനുഷ്യാവകാശ ലംഘനങ്ങളുമാണ് "കാ' ചിത്രീകരിക്കുന്നത്. ചുംബന സമരത്തിന്റെ ഒരു തുടർച്ച എന്ന നിലയിലാണ് ചിത്രം ആദ്യം രൂപകല്പന ചെയ്തിരുന്നത്.  ഉളളടക്കം അശ്ലീലം നിറഞ്ഞതാണെന്ന് ചൂണ്ടിക്കാട്ടി,  സെൻട്രൽ ബോർഡ് ഓഫ് ഫിലിം സർട്ടിഫിക്കേഷൻ റിവൈസിംഗ് കമ്മിറ്റി ഈ ചിത്രത്തിന് പ്രദർശാനുമതി നിഷേധിച്ചിരുന്നു. വളർന്നു വരുന്ന ഹൈന്ദവ മൗലികവാദവും മറ്റു മതവിഭാഗങ്ങളിലെ പിന്തിരിപ്പൻ നയങ്ങളും ചിത്രം വിമർശിക്കുന്നുണ്ട്.
പ്രമേയം
ഈജിപ്ഷ്യൻ 'കാ' എന്നത് ശരീരത്തിന്റെ ആത്മീയമായ ഇരട്ട പ്രതീകമാണ്. കേരളത്തിലെ നവസമരങ്ങളുടെ പശ്ചാത്തലത്തിലാണ് ഈ ചിത്രം ഒരുക്കിയിരിക്കുന്നത്. ഈ ചിത്രത്തിലെ പ്രധാന കഥാപാത്രങ്ങൾ കോഴിക്കോട് ജീവിക്കുന്ന മൂന്നു യുവ സുഹൃത്തുക്കളാണ്. കബഡി കളിക്കാരനായ വിഷ്ണുവും സുഹൃത്ത് സ്വവർഗ്ഗാനുരാഗിയായ ചിത്രകാരൻ ഹാരിസ്, അവരുടെ സുഹൃത്തായ മുസ്‌ലീം വനിത സിയ. ചിത്രങ്ങളെ കൂട്ടിയിണക്കി ഹാരിസ് നടത്തുന്ന ചിത്രപ്രദർശനത്തിന്റെ പേരാണ് ‘ക ബോഡിസ്‌കേപ്പ്’. ഗേ-ലെസ്‌ബിയൻ സമൂഹം അഭിമുഖീകരിക്കുന്ന പീഡനങ്ങളും മനുഷ്യാവകാശ ലംഘനങ്ങളുമാണ് "കാ' യുടെ ഉള്ളടക്കം.
അഭിനേതാക്കൾ
കണ്ണൻ രാജേഷ്, ജേസൻ ചാക്കോ, നസീറ എന്നിവരാണു പ്രധാന കഥാപാത്രങ്ങൾ അവതരിപ്പിക്കുന്നത്. ഭിന്ന ലിംഗത്തിൽ പെട്ട ശീതൾ, നളിനി ജമീല, എന്നിവരും ചിത്രത്തിലുണ്ട്. ഗേ പ്രസ്ഥാനത്തിൽ പ്രവർത്തിക്കുന്ന ജിജോ കുര്യാക്കോസ്, തസ്‌നി ബാനു, കിഷോർ കുമാർ, ദീപ വാസുദേവൻ, ജോളി ചിറയത്ത്, ദീദി ദാമോദരൻ, ബിന്ദു കല്യാണി, എന്നിവർ ക്യാമറക്കു പിന്നിൽ പ്രവർത്തിച്ചു.
പുറം കണ്ണികൾ
വർഗ്ഗം:2016-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ആവിഷ്കാര സ്വാതന്ത്ര്യം
മലായ് നാടോടിക്കഥകൾ
മാരിടൈം തെക്കുകിഴക്കൻ ഏഷ്യയിലെ (നുസന്താര) തദ്ദേശീയ ജനവിഭാഗങ്ങൾക്കിടയിൽ വാക്കാലുള്ളതും ലിഖിതവും പ്രതീകാത്മകവുമായ രൂപങ്ങളിൽ നിരവധി തലമുറകളിലൂടെ കൈമാറ്റം ചെയ്യപ്പെട്ട അറിവ്, പാരമ്പര്യങ്ങൾ, വിലക്കുകൾ എന്നിവയുടെ ഒരു പരമ്പരയെ മലായ് നാടോടിക്കഥകൾ സൂചിപ്പിക്കുന്നു. മറ്റുള്ളവയിൽ വംശീയ മലായ്‌ക്കാരുടെയും പ്രദേശത്തിനുള്ളിലെ അനുബന്ധ വംശീയ വിഭാഗങ്ങളുടെയും തദ്ദേശീയ വിജ്ഞാനവുമായി ബന്ധപ്പെട്ട വിഷയങ്ങളും വിഷയങ്ങളും ഉൾപ്പെടുന്നു.
ഈ ഇതിഹാസ സമ്പ്രദായത്തിനുള്ളിലെ കഥകൾ പലപ്പോഴും അമാനുഷിക ഘടകങ്ങളെയും മലായ് പുരാണങ്ങളുടെ ഭാഗമാകുന്ന മാന്ത്രിക ജീവികളെയും ഉൾക്കൊള്ളുന്നു. മറ്റുള്ളവ സൃഷ്ടി മിത്തുകളുമായും സ്ഥലനാമ ഐതിഹ്യങ്ങളുമായും ബന്ധപ്പെട്ടിരിക്കുന്നു, അവ പലപ്പോഴും ചരിത്രപരമായ വ്യക്തികളുമായും സംഭവങ്ങളുമായും പരസ്പരം ബന്ധപ്പെട്ടിരിക്കുന്നു. രോഗശാന്തിക്കും പരമ്പരാഗത വൈദ്യശാസ്ത്രത്തിനുമുള്ള പുരാതന ആചാരങ്ങളും ആരോഗ്യത്തെയും രോഗത്തെയും കുറിച്ചുള്ള സങ്കീർണ്ണമായ തത്ത്വചിന്തകളും കാണാം.
വാമൊഴി പാരമ്പര്യം
നഴ്സറി ഗാനങ്ങൾ, നാടോടി ഗാനങ്ങൾ, നാടക പ്രദർശനങ്ങൾ, മാതാപിതാക്കളിൽ നിന്ന് കുട്ടികളിലേക്ക് സാധാരണയായി പറയുന്ന കഥകൾ എന്നിവയിലൂടെയാണ് ഈ കഥയുടെ വാക്കാലുള്ള രൂപങ്ങൾ പ്രധാനമായും കൈമാറ്റം ചെയ്യപ്പെടുന്നത്. ക്ഷേത്രങ്ങൾ, ചന്തസ്ഥലങ്ങൾ, കൊട്ടാരം കോടതികൾ എന്നിവിടങ്ങളിൽ കറങ്ങിനടക്കുന്ന നാടോടികളായ കഥാകൃത്തുക്കളും വാമൊഴി പാരമ്പര്യങ്ങളുടെ ബീജസങ്കലനത്തിൽ വലിയ പങ്കുവഹിക്കുന്നു. പലപ്പോഴും സംഗീതത്തോടൊപ്പം രചിക്കപ്പെട്ട കവിതകളുടെയും ഗദ്യങ്ങളുടെയും രൂപങ്ങളിലൂടെ. വാക്കാലുള്ള പാരമ്പര്യങ്ങൾ പലപ്പോഴും ധാർമ്മിക മൂല്യങ്ങളുമായി സംയോജിപ്പിച്ചിരിക്കുന്നു. ചിലതിൽ സംസാരിക്കുന്ന മൃഗങ്ങളുടെ കഥകളും ഉൾപ്പെട്ടേക്കാം.
External links
വർഗ്ഗം:ഏഷ്യൻ നാടോടിക്കഥകൾ
അറേബ്യൻ ചുവന്ന കുറുക്കൻ
പകരം=അറേബ്യൻ ചുവന്ന കുറുക്കൻ (ജോർദാൻ)|ലഘുചിത്രം|അറേബ്യൻ ചുവന്ന കുറുക്കൻ (ജോർദാൻ) അറേബ്യൻ ചുവന്ന കുറുക്കൻ (Vulpes vulpes arabica) ഒമാനിലെ ധോഫാർ, അ‍ൽ ഹജർ മലകളിൽ കണ്ടുവരുന്ന തദ്ദേശീയ ചുവന്ന കുറുക്കന്മാരുടെ ഉപവിഭാഗമാണ്. ഇവയെ യു.എ.ഇ., സിറിയ, ജോർദാൻ, പാലസ്തീൻ, സൌദി അറേബ്യ, യമൻ എന്നീ രാജ്യങ്ങളിലാണ് പ്രധാനമായി കണ്ടുവരാറുള്ളത്. സമീപകാല പഠനങ്ങൾ വ്യക്തമാക്കുന്നത് ചുവന്ന കുറുക്കന്മാരുടെ പശ്ചിമേഷ്യൻ പ്രദേശങ്ങളിലെ വർഗ്ഗമാണ് ആദ്യമുണ്ടായിരുന്നതെന്നാണ്.
ശരീരപ്രകൃതി
ആകാരത്തിൽ മറ്റു സാധാരണ ചുവന്ന കുറുക്കന്മാരെപ്പോലെ തന്നെയാണ് അറേബ്യൻ ചുവന്ന കുറുക്കനും. എന്നാൽ മാതൃവർഗ്ഗത്തെ അപേക്ഷിച്ച്, ഇവയ്ക്ക് മരുഭൂമിയിൽ ജീവിക്കുന്നതിനു സഹായകരമായ പ്രത്യേക ശരീരഘടനയാണുള്ളത്. അറേബ്യൻ ചുവന്ന കുറുക്കന്മാരുടെ ചെവികൾ സാധാരണ ചുവന്ന കുറുക്കന്മാരുടേതിനേക്കാൾ കുറച്ചു വലുതാണ്. അതുപോലെ തന്നെ ശരീരം ചെറുതുമാണ്. കഴുത്ത് കറുത്ത നിറവും വയറിനടിവശം മങ്ങിയ വെള്ളനിറവുമാണ്. മുൻകാലുകളും ചെവികളും കടുത്ത ചുവപ്പുനിറമാണ്.
മണലിലെ ചൂടിനെ പ്രതിരോധിക്കുവാൻ അറേബ്യൻ ചുവന്ന കുറുക്കന്മാരുടെ കാൽപ്പാദം രോമത്താൽ ആവരണം ചെയ്യപ്പെട്ടിരിക്കുന്നു. പൊതുവേ തവിട്ടുകലർന്ന മങ്ങിയ ചുവപ്പു നിറമാണിവയ്ക്ക്. ഏകദേശം 2.7–4.5 കിലോഗ്രാം (6–10 lbs) വരെ ഭാരമുണ്ടാകാറുണ്ട്. ഈ കുറുക്കന്മാർ ഏകാന്തവാസികളാണ്. മലനിരകളിലും തീരപ്രദേശങ്ങളിലും മരുഭൂമിയിലും പട്ടണങ്ങളിലും വരെ ഇവയുടെ വിവിധ വർഗ്ഗങ്ങളെ കാണാവുന്നതാണ്. ഇവയുടെ ആഹാരം മരുഭൂമിയിൽ കാണപ്പെടുന്ന എലികൾ, പക്ഷികൾ, മറ്റു ചെറു ജീവികൾ എന്നിവയാണ്. എന്നിരുന്നാലും ഭക്ഷണലഭ്യതയനുസരിച്ചും ജീവിക്കുന്ന പ്രദേശത്തിനനുസരിച്ചും ഏതുതരം ഭക്ഷണവും അകത്താക്കുന്ന പ്രകൃതമാണ് ഇവയ്ക്കുള്ളത്. ഇവ രാത്രിഞ്ജരന്മാരാണ്. പകൽ സമയം ഇവയെ പുറത്തു കാണാൻ സാധിക്കുകയില്ല.
അറേബ്യൻ ചുവന്ന കുറുക്കന്മാരുടെ ഏറ്റവുമടുത്ത ബന്ധുക്കളായ Rüppell’s കുറുക്കനെ (Vulpes ruepelli) പശ്ചിമേഷ്യൻ പ്രദേശങ്ങളിലും വടക്കൻ ആഫ്രിക്കയിലും അപൂർവ്വമായി കണ്ടെത്തിയിട്ടുണ്ട്. പശ്ചിമേഷ്യൻ പ്രദേശങ്ങളിൽ കണ്ടുവരുന്ന അറേബ്യൻ ചുവന്ന കുറുക്കന്മാർ യൂറോപ്പിൽ (യു.കെ. പോലുള്ള രാജ്യങ്ങൾ) കാണപ്പെടുന്നവയേക്കാൾ ചെറിയ ഇനമാണ്. യു.കെ.യിൽ കാണപ്പെടുന്നതിന്റെ ഏതാണ്ട് പകുതി വലിപ്പമാണ് പശ്ചിമേഷ്യയിൽ കാണപ്പെടുന്നവയ്ക്ക്.
പ്രജനനം
പെൺകുറുക്കൻ ഒരു സമയം അഞ്ചു കുഞ്ഞുങ്ങൾക്കു വരെ ജന്മം നൽകുന്നു. കുറുക്കന്റെ കുഞ്ഞുങ്ങൾ ജനിച്ചു 10 ദിവസങ്ങൾ കഴിഞ്ഞാൽ കണ്ണുതുറക്കുന്നു. രണ്ടുമാസം വരെ ഈ കുഞ്ഞുങ്ങൾ അമ്മക്കുറുക്കൻറെ പാൽ കുടിച്ചു വളരുന്നു. ക്രമേണ കുഞ്ഞുങ്ങൾ അമ്മയെ പിന്തുടർന്നു വേട്ടയ്ക്കു പോകുകയും പിന്നീട് സ്വതന്ത്രമായി ജീവിക്കുകയും ചെയ്യുന്നു.
നിലനിൽപ്പിനുള്ള ഭീക്ഷണികൾ
ഈ കുറുക്കന്മാർ ഇര പിടിയക്കുന്നതിൽ അതിസമർത്ഥരാണ്. മൺതിട്ടകളിൽ കൂടുകൂട്ടുന്ന പക്ഷികൾ, ആടുകൾ, എലികൾ, മുയലുകൾ എന്നിയൊക്കെ ഇവയുടെ ഭക്ഷണായിത്തീരാറുണ്ട്. മരുഭൂമിയ്ക്കു സമീപം താമസിക്കുന്നവർ വളർത്തു മൃഗങ്ങൾ, പക്ഷികൾ തുടങ്ങിയവയ്ക്കു ഭീക്ഷണിയായതിനാൽ ഇവയെ കെണിവച്ചും വെടിവച്ചും കൊലപ്പെടുത്തുന്നു. മരുഭൂമിയ്ക്കു സമീപമുള്ള റോഡുകളിൽ ഇവ വണ്ടിയിടിച്ചു ചാവുക സാധാരണായാണ്.
1989 ജനുവരിയ്ക്കും 1992 ഏപിലിനുമിടയ്ക്ക് ഒക്സ്ഫോർഡ് വൈൽഡ് ലൈഫ് കൺസർവേഷൻ റിസർച്ച് യൂണിറ്റിലെ ഒരു കൂട്ടം ജീവശാസ്ത്രജ്ഞന്മാർ ഡേവിഡ് മക്ഡോണാൾഡിന്റെ നേതൃത്വത്തിൽ വിസ്തൃതമായ മണൽ മരുഭൂമി സ്ഥിതി ചെയ്യുന്ന സൌദി അറേബ്യയിലെ തുമാമാ ബയോളജിക്കൽ റിസർവ്വിലെ ചുവന്ന കുറുക്കന്മാരെക്കുറിച്ച് വിശദമായി പഠനം നടത്തുകയുണ്ടായി. 3 വർഷം കൊണ്ട് 41 അറേബ്യൻ ചുവന്ന കുറുക്കന്മാർക്ക് (21 ആൺകുറുക്കന്മാരും 20 പെൺകുറുക്കന്മാരും) റേഡിയോ കോളർ ഘടിപ്പിച്ച് അവയുടെ ചലനം നിരീക്ഷിച്ച് പഠനം നടത്തിയിരുന്നു. ഏകദേശം 7 സ്ക്വയർ കിലോമീറ്റർ അഥവാ 2.5 സ്ക്വയർ മൈൽ പ്രദേശത്തെ കുറുക്കന്മാരാണ് പഠനവിധേയമായത്. ഈ പഠനത്തിൽ വ്യക്തമായി ഒന്ന് അവ ജീവിക്കുന്ന ജീവമണ്ഡലത്തിന്റെ അപര്യാപ്തതയാണ്.
അവലംബം.
വർഗ്ഗം:കുറുക്കന്മാർ
ടി.ഇ. ലോറൻസ്
thumb|ടി.ഇ. ലോറൻസ് ഒന്നാം ലോകമഹായുദ്ധത്തിലെ സീനായ്-പലസ്തീൻ പോരാട്ടത്തിലും, യുദ്ധത്തിനിടെ ഓട്ടമൻ തുർക്കി ഭരണത്തിനെതിരായി അറേബ്യൻ ജനത നടത്തിയ കലാപത്തിലും വഹിച്ച പങ്കിന്റെ പേരിൽ പ്രശസ്തനായ ബ്രിട്ടീഷ് സൈനികോദ്യോഗസ്ഥനും പണ്ഡിതനും എഴുത്തുകാരനുമാണ് തോമസ് എഡ്വേഡ് ലോറൻസ് അഥവാ '''ടി.ഇ. ലോറൻസ്''' (ജനനം 1888; മരണം 1935 മേയ് 19). ലോറൻസിന്റെ താത്പര്യസീമയുടെ പരപ്പും വൈവിദ്ധ്യവും, സ്വന്തം ഇടപെടലുകളെ ഉജ്ജ്വലമായ ഗദ്യത്തിൽ പുനരവതരിപ്പിക്കുന്നതിൽ പ്രകടിപ്പിച്ച അസാമാന്യമായ കഴിവും, അദ്ദേഹത്തെ ലോകമെമ്പാടും അറിയപ്പെടുന്നവനാക്കി. അറബി ജനതയുടെ സംസ്കാരവും ദേശീയാഭിലാഷങ്ങളുമായി ഉണ്ടായിരുന്ന ഗാഢബന്ധം അദ്ദേഹത്തിന് "അറേബ്യയിലെ ലോറൻസ്" (ലോറൻസ് ഓഫ് അറേബ്യ) എന്ന പേരു നേടിക്കൊടുത്തു. ലോറൻസിന്റെ സാഹസികജീവിതം പ്രമേയമാക്കി ലോറൻസ് ഓഫ് അറേബ്യ എന്ന പേരിൽ തന്നെ ചലച്ചിത്രവും ഇറങ്ങിയിരുന്നു. "സെവൻ പില്ലേഴ്സ് ഓഫ് വിസ്ഡം" (അറിവിന്റെ നാലു തൂണുകൾ) എന്ന പ്രസിദ്ധ കൃതിയുടെ പേരിലും ലോറൻസ് അറിയപ്പെടുന്നു. ഈ രചന ഒരേ സമയം, ഓട്ടമൻ മേൽക്കോയ്മക്കെതിരായ അറബിജനതയുടെ കലാപത്തിന്റെ കഥയും ഗ്രന്ഥകാരന്റെ തന്നെ ആത്മീയ ജീവചരിത്രവുമാണ്.
തുടക്കം
thumb|വെയിൽസിൽ ലോറൻസിന്റെ ജന്മഗൃഹം ബിട്ടണിലെ വെയിൽസിലെ തെമോഡോക്ക് എന്ന സ്ഥലത്ത് ജനിച്ച ലോറൻസ്, സർ തോമസ് ചാപ്പ്മാനും സാറാ ജന്നറിനും വിവാഹബാഹ്യമായി ഉണ്ടായ അഞ്ചു മക്കളിൽ രണ്ടാമത്തെ ആളായിരുന്നു. തന്റെ വീട്ടുകാര്യസ്ഥ സാറാ ജന്നറുമായി പ്രേമത്തിലായ ചാപ്മാൻ ആദ്യവിവാഹത്തിൽ നിന്നു വിട്ടുപോയി പലയിടങ്ങളിൽ കഴിഞ്ഞശേഷം ഒടുവിൽ ലോറൻസിന് 8 വയസ്സുള്ളപ്പോൾ ഓക്സ്ഫോർഡിൽ താമസമാക്കി. അവിടെയായിരുന്നു ലോറൻസ് സ്കൂളിൽ പോയതും ഉപരിപഠനം നടത്തിയതും. നാലാമത്തെ വയസ്സു മുതൽ ലോറൻസ് വായനയിൽ താല്പര്യം പ്രകടിപ്പിച്ചു. ആദ്യം ഓക്സ്ഫോർഡ് ഹൈസ്കൂളിലും തുടർന്ന് സ്കോളർഷിപ്പിന്റെ സഹായത്തോടെ ഓക്സ്ഫോർഡ് സർവകലാശാലയിലെ ജീസസ് കോളജിലും ആയിരുന്നു അദ്ദേഹം പഠിച്ചത്. ചരിത്രത്തിലും ദേശാടനത്തിലും തല്പരനായിരുന്ന അദ്ദേഹം സർവകലാശാലാവിദ്യാർത്ഥിയായിരിക്കെ ഒരു പഠനപര്യടനത്തിൽ കുരിശുയുദ്ധക്കാലത്തെ കോട്ടകൾ അന്വേഷിച്ച് സിറിയയിലും തുർക്കിയിലുമായി ആയിരത്തിലധികം മൈൽ കാൽനടയായി സഞ്ചരിച്ചു. ഇംഗ്ലണ്ടിൽ മടങ്ങിയെത്തിയ ശേഷം ചരിത്രത്തിൽ ഒന്നാം ക്ലാസോടെ ബിരുദം നേടിയ അദ്ദേഹം പുരാവസ്തുഗവേഷകനാകാൻ തീരുമാനിച്ചു. പുരാതന നഗരമായ കാർക്കെമിഷിന്റെ പര്യവേഷണത്തിൽ പങ്കുചേരാനായി 1910-ൽ വീണ്ടും സിറിയയിലെത്തിയ ലോറൻസ് 1914 വരെ അവിടെ ചെലവഴിച്ചു. അക്കാലത്താണ് 'ദാഹൂം' എന്ന അറബി യുവാവുമായുള്ള ലോറൻസിന്റെ പ്രസിദ്ധവും വിവാദപരവുമായ ദീർഘകാലസൗഹൃദം ആരംഭിച്ചത്.
യുദ്ധം
1917-ൽ അറേബ്യൻ സൈന്യം തന്ത്രപ്രധാനമായ തുറമുഖനഗരമായ അക്വാബയിൽ തുർക്കികളുടെ താവളം ആക്രമിച്ചു. ലണ്ടണിലെ ലോറൻസിന്റെ മേധാവികൾക്ക് ഈ സൈനികനടപടിയുടെ മുന്നറിവില്ലായിരുന്നു. തുർക്കി സൈന്യത്തെ അവർ തീരെ പ്രതീക്ഷിക്കാത്ത സ്ഥലത്ത് ആക്രമിക്കുന്ന തന്ത്രത്തിന്റെ ഭാഗമായിരുന്നു ഈ സൈനികനീക്കം. ഉജ്ജ്വലവിജയത്തിൽ കലാശിച്ച ഈ അക്രമണത്തിൽ ലോറൻസ് വലിയ പങ്കു വഹിക്കുകയും അത് അദ്ദേഹത്തിന്റെ പ്രശസ്തി വർദ്ധിപ്പിക്കുകയും ചെയ്തു.
യുദ്ധാനന്തരം
thumb|1919-ൽ വേഴ്സായ് സമാധാനചർച്ചകൾക്കിടെ ഫൈസൽ രാജകുമാരനും സംഘത്തിനുമൊപ്പം ലോറൻസ് യുദ്ധം ബ്രിട്ടന്റേയും സഖ്യകക്ഷികളുടെയും വിജയത്തിൽ സമാപിച്ചതിനെ തുടർന്ന് യുദ്ധാനന്തരസന്ധിയെ സംബന്ധിച്ച വേഴ്സായ് ചർച്ചകൾ പാരിസിൽ നടക്കുമ്പോൾ, അറബി ദേശീയതയുടെ പക്ഷം വാദിക്കാനായി ലോറൻസും എത്തി. എന്നാൽ അറബികളുടെ ദേശീയാഭിലാഷങ്ങളെ പൊതുവേ അവഗണിച്ചുകൊണ്ടുള്ള തീരുമാനങ്ങളാണ് പാരിസിൽ ഉണ്ടായത്. ഇത് ലോറൻസിനെ നിരാശപ്പെടുത്തി. ഇതിൽ പ്രതിക്ഷേധിച്ച് അദ്ദേഹം യുദ്ധത്തിൽ വഹിച്ച പങ്കിനെ മാനിച്ചു ബ്രിട്ടീഷ് സർക്കാർ നൽകിയ ബഹുമതികൾ നിരസിക്കുക പോലും ചെയ്തു. ചർച്ചകളുമായി ബന്ധപ്പെട്ട് പാരിസിൽ ആയിരിക്കെ ആണ് അദ്ദേഹം "അറിവിന്റെ ഏഴു തൂണുകൾ" (സെവൻ പില്ലേഴ്സ് ഓഫ് വിസ്ഡം) എന്ന പ്രശസ്തകൃതിയുടെ ആദ്യരൂപം എഴുതിയത്. സൈനികമുന്നേറ്റത്തിന്റെ ദിനക്കുറിപ്പുകളേയും കെയ്റോയിലെ മേലുദ്യോഗസ്ഥന്മാർക്ക് അയച്ച റിപ്പോർട്ടുകളേയും ആശ്രയിച്ച് എഴുതിയ കൃതിയുടെ ആ കരടുരൂപവും തന്റെ കുറിപ്പുകളിൽ ചിലതും 1919-ൽ നഷ്ടപ്പെട്ടതിനെ തുടർന്ന്, 1919-20 വർഷങ്ങളിൽ ലണ്ടണിനിലായിരിക്കെ ഓർമ്മയിൽ നിന്നെഴുതിയതാണ് ഒടുവിൽ വെളിച്ചം കണ്ട രചന എന്നും ലോറൻസ് പറയുന്നു.
കുറിപ്പുകൾ
താൻ വഹിച്ച പങ്ക് ചെറുതായിരുന്നെന്നും പേനയുടെ കഴിവും, വാഗ്സാമർത്ഥ്യവും കൗശലവും ഉപയോഗിച്ച് വ്യാജമായ പ്രാഥമികത താൻ സ്വന്തമാക്കിയതാണെന്നും ലോറൻസ് എഴുതിയിട്ടുണ്ട്. ("My proper share was a minor one, but because of a fluent pen, a free speech, and a certain adroitness of brain, I took upon myself, as I describe it, a mock primacy.")
അവലംബം
വർഗ്ഗം:സൈനികർ വർഗ്ഗം:1888-ൽ ജനിച്ചവർ
മോൺട്രിയൽ ബയോസ്ഫിയർ
കാനഡയിലെ മോൺട്രിയൽ നഗരത്തിൽ സ്ഥിതിചെയ്യുന്ന ഒരു സംഗ്രഹാലയമാണ് മോൺട്രിയൽ ബയോസ്ഫിയർ (ഫ്രഞ്ച്: Biosphère de Montréal). പരിസ്ഥിതി സംബന്ധമായ കാര്യങ്ങൾ പ്രദർശിപ്പിക്കുന്ന ഒരു മ്യൂസിയമാണ് ഇത്. ബക്മിനിസ്റ്റെർ ഫുള്ളർ എന്നയാളാണ് ഇതിന്റെ വാസ്തുശില്പി. പ്രധാനമായും ഉരുക്കും അക്രിലിക് സെല്ലുകളും ഉപയോഗിച്ച് നിർമിച്ചിരിക്കുന്ന ഒരു വലിയ പന്തിന്റെ ആകൃതിയിലുള്ള ഒരു നിർമിതിയാണ് ഇത്. 76മീറ്റർ വ്യാസമുള്ള ഈ നിർമിതിയുടെ ഉയരം 62മീറ്ററാണ്.
1976-ൽ പുനഃരുദ്ധാരണ പ്രവർത്തനങ്ങൾ നടക്കുന്ന സമയത്ത്, മേയ്മാസം 20-ആം തിയ്യതി ഉച്ചതിരിഞ്ഞ് ബയോസ്ഫിയറിൽ ഒരഗ്നിബാധയുണ്ടായി. കെട്ടിടത്തിന്റെ സുതാര്യമായ അക്രിലിൿ ബബിളുകൾ അഗ്നിക്കിരയായി. എങ്കിലും ഉരുക്കിൽ നിർമിച്ച ട്രസ്സ്(ചട്ടകൂട്) അവശേഷിച്ചു. പിന്നീട് 1990 വരെ ഇത് അടച്ചിട്ടിരിക്കുകയായിരുന്നു..
1990 ആഗസ്റ്റിൽ എന്വയോണ്മെന്റ് കാനഡ(Environment Canada) 17.5 ദശലക്ഷം യു.എസ് ഡോളറിന് ബയോസ്ഫിയർ ഭൂമി വിലയ്ക്കു വാങ്ങി. ബയോസ്ഫിയറിനെ ജല-പരിസ്ഥിതി വിഷയങ്ങളെ സംബന്ധിച്ച ഒരു മ്യൂസിയമാക്കി മാറ്റുക എന്നതായിരുന്നു അവരുടെ ഉദ്ദേശം. 1195-ൽ മ്യൂസിയം ഉദ്ഘാടനം ചെയ്തു. സമകാലീന പാരിസ്ഥിതിക പ്രശനങ്ങൾ, കാലാവസ്ഥാ വ്യതിയാനം, ജൈവ സാങ്കേതികവിദ്യ, സുസ്ഥിര വികസനം തുടങ്ങിയവ ഈ മ്യൂസിയവുമായി ബന്ധപ്പെട്ട വിഷയങ്ങളാണ്.
പറമ്പിക്കുളം നദി
ചാലക്കുടിപ്പുഴയുടെ നാല് പോഷക നദികളിൽ ഒന്നാണ് പറമ്പികുളം നദി. ഇംഗ്ലീഷ്:Parambikulam River ഈ നദി ഉത്ഭവിക്കുന്നത് ഇന്ത്യയിലെ തമിഴ്‌നാട്ടിലെ കോയമ്പത്തൂർ ജില്ലയിലാണ്. ഷോളയാർ നദിക്കു സമാന്തരമായി അതിനു വടക്കായി ഒഴുകി സമുദ്രനിരപ്പിനു 536 മീറ്റർ ഉയരത്തിൽ വച്ച് കുരിയാകുട്ടി പുഴയിൽ ചേരുന്നു. ഷോളയാർ നദി കോയമ്പത്തൂരിൽ നിന്ന് ഉത്ഭവിച്ച് 44.8 കിലോമീറ്റർ ഒഴുകി ഒരുകുമ്പൻ കുട്ടി എന്ന സ്ഥലത്തിനു 1.6 കിലോ മീറ്റർ മുൻപായി സമുദ്രനിരപ്പിൽ നിന്ന്പ 464 മീറ്റർ ഉയരത്തിൽ വച്ച് പറമ്പിക്കുളം നദിയിൽ ചേരുന്നു. കുരിയാകുട്ടി നദി തമിഴ്നാട്ടിലെ ആനമലയിൽ നിന്നുത്ഭവിച്ച് കുരിയാർകുട്ടിയിൽ വച്ച് പറമ്പിക്കുളം നദിയിൽ ചേരുന്നു. കേരളത്തിലെ പാലക്കാട് ജില്ലയിലെ നെല്ലിയമ്പതി കുന്നുകളിൽ നിന്നാണ് കരപ്പാറ നദി ഉത്ഭവിക്കുന്നത്. അത് പടിഞ്ഞാറോട്ടൊഴുകി പിന്നീട് തെക്ക് പടിഞ്ഞാറ്റ് തിരിഞ്ഞ് ഒരുകൊമ്പനിൽ വച്ച് പറമ്പിക്കുളം നദിയിൽ ചേരുന്നു.
കേരളത്തിന്റെ പശ്ചിമഘട്ടത്തിൽ സ്ഥിതി ചെയ്യുന്ന ആനമലയിൽ പറമ്പിക്കുളം നദിക്കു കുറുകെ പറമ്പികുളം അണക്കെട്ട് നിർമ്മിച്ചിട്ടുണ്ട്. .
റഫറൻസുകൾ
വർഗ്ഗം:കേരളത്തിലെ നദികൾ വർഗ്ഗം:ചാലക്കുടിപ്പുഴ
ഹോട്ടൽ ഡെൽ ലൂണ
ഹോട്ടൽ ഡെൽ ലൂണ (കൊറിയൻ: 호텔 델루나; RR: Hotel delluna) 2019-ലെ ഒരു ദക്ഷിണ കൊറിയൻ ടെലിവിഷൻ പരമ്പരയാണ്, യഥാക്രമം ലീ ജി-യൂനും (IU) യോ ജിൻ-ഗൂവും യഥാക്രമം, പരിചരിക്കുന്ന ഹോട്ടൽ ഉടമയും മാനേജരുമായി അഭിനയിച്ചു. പ്രേതങ്ങൾക്ക് മാത്രം. GT:st നിർമ്മിച്ചത്, ഹോംഗ് സഹോദരിമാർ എഴുതി, ഓ ചൂങ്-ഹ്‌വാൻ സംവിധാനം ചെയ്ത ഇത് 2019 ജൂലൈ 13 മുതൽ സെപ്റ്റംബർ 1 വരെ tvN-ൽ സംപ്രേക്ഷണം ചെയ്തു.
2019-ൽ ഏറ്റവുമധികം ആളുകൾ കണ്ട ടിവിഎൻ നാടകമായിരുന്നു ഇത്, കേബിൾ ടെലിവിഷൻ ചരിത്രത്തിലെ ഏറ്റവും ഉയർന്ന റേറ്റിംഗ് ലഭിച്ച കൊറിയൻ നാടകങ്ങളിൽ ഒന്നായി ഇത് മാറി.
കഥാസംഗ്രഹം
"ഹോട്ടൽ ഡെൽ ലൂണ" (മുമ്പ് "മൂൺ ഗസ്റ്റ് ഹൗസ്" എന്നറിയപ്പെട്ടിരുന്നു) മറ്റേതൊരു ഹോട്ടലും പോലെയല്ല. ഒരു അമാനുഷിക സ്ഥലം, പകൽ സമയത്ത് ഹോട്ടൽ അതിന്റെ യഥാർത്ഥ രൂപത്തിൽ ദൃശ്യമാകില്ല, പ്രത്യേക സാഹചര്യങ്ങളിൽ മാത്രമേ മനുഷ്യർക്ക് ഹോട്ടൽ കാണാൻ കഴിയൂ. അതിന്റെ ജീവനക്കാരും ക്ലയന്റുകളുമെല്ലാം മരണാനന്തര ജീവിതത്തിലേക്കും പുനർജന്മ ചക്രത്തിലേക്കും കടന്നുപോകുന്നതിന് മുമ്പ് അവരുടെ മുൻ ജീവിതത്തിൽ പൂർത്തിയാകാത്ത ബിസിനസ്സുമായി പൊരുത്തപ്പെടുന്ന പ്രേതങ്ങളാണ്; ജീവനക്കാർ, പ്രത്യേകിച്ച്, പതിറ്റാണ്ടുകളോ നൂറ്റാണ്ടുകളോ അവരുടെ പക തീർക്കാത്തതിനാൽ അവിടെയുണ്ട്. ഇതിനൊരു അപവാദം ഹോട്ടലിന്റെ ജനറൽ മാനേജർ ആണ്, ബില്ലുകൾ അടയ്ക്കുന്നതോ ഇപ്പോഴും ജീവിച്ചിരിക്കുന്ന ബന്ധുക്കളുമായി പ്രേതങ്ങളുടെ അഭ്യർത്ഥനകൾ നിറവേറ്റുന്നതോ പോലുള്ള ചില സന്ദർഭങ്ങളിൽ യഥാർത്ഥ ലോകവുമായി സാധാരണഗതിയിൽ ഇടപഴകേണ്ടതിനാൽ മനുഷ്യ "വഴിപോക്കർ" തുടർച്ചയായി നിറഞ്ഞിരിക്കുന്നു.
സിയോളിലെ മിയോങ്-ഡോങ്ങിൽ സ്ഥിതി ചെയ്യുന്ന ഈ ഹോട്ടലിന്റെ ഉടമ ജാങ് മാൻ-വോൾ (ലീ ജി-യൂൻ) ആണ്. ഒരു സഹസ്രാബ്ദത്തിലേറെയായി ചെയ്ത ഒരു വലിയ പാപം കാരണം, മരിച്ചവർക്ക് ഭക്ഷണം നൽകുന്ന ഹോട്ടൽ അവളുടെ ആത്മാവിനോട് ബന്ധിപ്പിച്ചിരിക്കുന്നു. ദേവനായ മാഗോയുടെ (സിയോ യി-സൂക്ക്) കൃത്രിമത്വത്തിന്റെ ഫലമായി, ജംഗ് മാൻ-വോൾ, ഗു ചാൻ-സങ്ങിന്റെ പിതാവിനെ (ഓ ജി-ഹോ) കണ്ടുമുട്ടുകയും ഒരു കരാർ ഉണ്ടാക്കുകയും ചെയ്യുന്നു: അവന്റെ ജീവന് പകരമായി, അവന്റെ മകൻ അവൾക്ക് വേണ്ടി ജോലി ചെയ്യും. 20 വയസ്സ്.
മകനെ രക്ഷിക്കാൻ നിരാശനായ പിതാവ് ഗു ചാൻ-സംഗിനെ (യോ ജിൻ-ഗൂ) വിദേശത്തേക്ക് കൊണ്ടുപോകുന്നു. ആ ചെറുപ്പക്കാരൻ മൃദുവായ ഹൃദയമുള്ള ഒരു ആത്മാർത്ഥതയുള്ള, തലമുതിർന്ന പെർഫെക്ഷനിസ്റ്റായി വളരുന്നു. തന്റെ പിതാവിന്റെ മരണശേഷം ഒരു മൾട്ടി-നാഷണൽ ഹോട്ടൽ കോർപ്പറേഷനിൽ അസിസ്റ്റന്റ് മാനേജറായി അദ്ദേഹം ദക്ഷിണ കൊറിയയിലേക്ക് മടങ്ങുന്നു, ജാങ് മാൻ-വോളിനെ നേരിടാൻ വേണ്ടി മാത്രമാണ്, അതിനുശേഷം കരാർ നിറവേറ്റുകയും ഹോട്ടൽ ഡെൽ ലൂണയുടെ മാനേജരാകുകയും ചെയ്യുന്നു.
ഗു ചാൻ-സങ്ങിലൂടെ, ഹോട്ടലിന്റെയും അതിന്റെ ഉടമയുടെയും പിന്നിലെ നിഗൂഢതകളും രഹസ്യങ്ങളും വെളിപ്പെടുന്നു.
അവലംബം
വർഗ്ഗം:ദക്ഷിണ കൊറിയൻ ടെലിവിഷൻ പരമ്പരകൾ വർഗ്ഗം:കൊറിയൻ ഭാഷയിലുള്ള ടെലിവിഷൻ ഷോകൾ
പി. ഭാസ്കരനുണ്ണി
ഒരു മലയാള സാഹിത്യ ഗവേഷകനും ചരിത്രാന്വേഷകനുമായിരുന്നു '''പി. ഭാസ്കരനുണ്ണി''' (17 ഡിസംബർ 1926 - 8 ഏപ്രിൽ 1994). കേന്ദ്ര സാംസ്കാരിക വകുപ്പിന്റെ ഫെലോഷിപ്പ് ലഭിച്ചിട്ടുണ്ട്.
ജീവിതരേഖ
കൊല്ലം, തങ്കശ്ശേരി കാവലിൽ ജനിച്ചു. പിന്നീട് ഇരവിപുരത്ത് സ്ഥിരതാമസമായി. ഇ.വി. പരമേശ്വരനും കെ. കാർത്ത്യായനിയുമാണ് മാതാപിതാക്കൾ. കൊല്ലം വാടി സെന്റ് ആന്റണീസ് സ്കൂൾ, മയ്യനാട് ഹൈസ്കൂൾ, കൊല്ലം സംസ്കൃത സ്കൂൾ, എസ്.എൻ. കോളേജ് എന്നിവിടങ്ങളിൽ വിദ്യാഭ്യാസം. കൊല്ലം മയ്യനാട് ഹൈസ്കൂളിൽ മലയാള ഭാഷാ അദ്ധ്യാപകനായിരുന്നു. ജനയുഗം സബ് എഡിറ്റർ, കേരള സാഹിത്യ അക്കാദമിയുടെ സാംസ്കാരിക ഡയറിയുടെ പത്രാധിപ സമിതി അംഗം, കേരള സ്റ്റേറ്റ് ആർക്കൈവ്സിലെ നോമിനേറ്റഡ് അംഗം, ഗ്രന്ഥശാലാ സംഘം പ്രവർത്തകൻ എന്നീ നിലകളിലും മറ്റ് രാഷ്ട്രീയ സാമൂഹ്യ സാംസ്കാരിക രംഗങ്ങളിലും സജീവമായി പ്രവർത്തിച്ചു.
അവലംബം
വർഗ്ഗം:കൊല്ലം ജില്ലയിൽ ജനിച്ചവർ വർഗ്ഗം:1926-ൽ ജനിച്ചവർ വർഗ്ഗം:ഡിസംബർ 17-ന് ജനിച്ചവർ വർഗ്ഗം:1994-ൽ മരിച്ചവർ വർഗ്ഗം:ഏപ്രിൽ 8-ന് മരിച്ചവർ വർഗ്ഗം:ചരിത്രകാരന്മാർ
ഇബ്ൻ അൽ മുബാറക്
118/726-797 AH/CE കാലയളവിൽ ഇറാഖിൽ ജീവിച്ചിരുന്ന ഇസ്‌ലാമിക കർമ്മ ശാസ്ത്ര പണ്ഡിതനും, ഹദീസ് വിദഗ്ദ്ധനും, അദ്ധ്യാത്മ ചിന്തകനുമായിരുന്നു ʿഅബ്ദുല്ലാഹ് ഇബ്ൻ അൽ മുബാറക്  (Arabic: عبد الله بن المبارك) തുർക്മെൻ വംശജനായ മുബാറക്ക് ആണ് പിതാവ്. ഹദീസ് ക്രോഡീകരണം, തസ്സവുഫ് പരിത്യാഗ വിശകലനം എന്നിവയിൽ അഗാധ സംഭാവനകൾ നൽകിയ അമൂല്യ മുസ്‌ലിം പണ്ഡിതനായി ഇദ്ദേഹം അറിയപ്പെടുന്നു. സുഫ്‌യാൻ അൽ തവ്‌രി,  ഇമാം അബു ഹനീഫ  തുടങ്ങി പ്രശസ്തരായ നിരവധി പണ്ഡിത മഹത്തുകളിൽ നിന്നും വിജ്ഞാനം നേടിയ  "ഇബ്ൻ മുബാറക്"  അമീർ അൽ  മുഅ്മിനീൻ ഫി അൽ ഹദീസ് എന്ന് വിശേഷണത്താൽ ചരിത്രത്തിൽ അറിയപ്പെടുന്നു. കിതാബ് അൽ ജിഹാദ്, സൂഫി പരിത്യാഗത്തെ വിശകലനം ചെയ്യുന്ന അദ്ധ്യാത്മ ഗ്രന്ഥമായ കിതാബ്‌ അൽ സുഹ്ദ് വ അൽ രഖാഇഖ് എന്നിവ പ്രധാന ഗ്രന്ഥങ്ങളാണ്. സി ഇ 797 ഇൽ മരണം
അവലംബം
വർഗ്ഗം: ഇസ്‌ലാം - അപൂർണ്ണലേഖനങ്ങൾ വർഗ്ഗം: ഇസ്ലാമികപണ്ഡിതർ വർഗ്ഗം: ആദ്യകാല സൂഫികൾ
തൃക്കുറ്റിശ്ശേരി
കോഴിക്കോട് ജില്ലയുടെ കിഴക്കൻ അതിർത്തിയ്കടുത്ത് കിടക്കുന്ന കോട്ടൂർ ഗ്രാമപഞ്ചായത്തിൽ സ്ഥിതി ചെയ്യുന്ന ഒരു ഗ്രാമ പ്രദേശമാണ് തൃക്കുറ്റിശ്ശേരി. ബാലുശ്ശേരി കൂരാച്ചുണ്ട് സംസ്ഥാന പാതയിൽ ബാലുശ്ശേരിനിന്ന് 4 കിലോമീറ്റർ ദൂരെയായി സ്ഥിതി ചെയ്യുന്നു.
ദേശനാമ ചരിത്രം
പ്രദേശത്തെ തൃക്കുറ്റിശ്ശേരി ശ്രീമഹാദേവക്ഷേത്രവുമായി ബന്ധപ്പെട്ട ഐതിഹ്യമാണ് ദേശനാമത്തിനു പിന്നിൽ. മുക്കുറ്റി എന്നത് പരിഷ്കരിച്ചതാണ് പിന്നീട് തൃ ക്കുറ്റിശ്ശേരി എന്നായത് എന്ന് പറയപ്പെടുന്നു. പരന്നുകിടക്കുന്നതും മഹേശ്വരനും മഹാവിഷ്ണുവും ഗണപതിയും അയ്യപ്പനും ഭഗവതിയും, ക്ഷേത്രപാലനും പരദേവതയും ഉൾപ്പെടെ ഏഴു പ്രതിഷ്ഠകളുള്ള, ഏഴിടത്തും നിത്യവും ഉദയാസ്തമയ പൂജകൾ നടത്തുന്ന, ഒരു ക്ഷേത്രമാണിതു്.
ക്ഷേത്രത്തെക്കുറിച്ചുള്ള ഐതിഹ്യം ഇങ്ങനെ: ഇന്നു ക്ഷേത്രം സ്ഥിതി ചെയ്യുന്ന സ്ഥലം മുഴുവൻ ഒരുകാലത്തു കാടായിരുന്നു. ഒരിക്കൽ ഈപ്രദേശത്തു് കാടുവെട്ടിക്കൊണ്ടിരുന്ന ഒരാൾ അരിവാളിനു മൂർച്ചകൂട്ടാനായി സമീപം കണ്ട കല്ലിൽ അണച്ചു. പെട്ടെന്നു കല്ലിൽ നിന്നും ചോര ഒഴുകാൻ തുടങ്ങി. ഭയന്നുപോയ അയാൾ തിരുകുറ്റിയിൽ ഏയരെ(ദേവരെ)കണ്ടേ എന്നാർത്തുവിളിച്ചുകൊണ്ടു, സമീപസ്ഥങ്ങളായ നാലില്ലങ്ങളിൽ (പുതുശ്ശേരി, വലംപുതുശ്ശേരി, കക്കഞ്ചേരി, പാലക്കാട്ട്)ഓടിച്ചെന്നു വിവരമറിയിച്ചു. തുടർന്നു മല്ലിശ്ശേരി കോവിലകത്തു വിവരമറിയിക്കാൻ ഓടുന്ന വഴിക്കു് വയലിൽ വീണു മരിച്ചു. പിൽക്കാലത്തു് നാലില്ലക്കാരുംചേർന്നു വിധിയാം വണ്ണം ക്ഷേത്രം പണിതുയർത്തി. സമാനമായ ഐതിഹ്യങ്ങൾ കേരളത്തിലെ ഒട്ടേറെ ഗ്രാമങ്ങൾക്കും ക്ഷേത്രങ്ങൾക്കുമുള്ളതായി തോന്നുന്നു. എന്നാൽ ഐതിഹ്യവുമായി ബന്ധപ്പെട്ട് തൃക്കുറ്റിശ്ശേരി എന്ന ദേശനാമം മറ്റെങ്ങും കേട്ടിട്ടില്ല.
അങ്ങനെ തിരുകുറ്റി കണ്ടെത്തിയ ഏരിയാണ് പിന്നീട് തിരുകുറ്റിഏരിയും കാലാന്തരത്തിൽ തൃക്കുറ്റിശ്ശേരിയുമായി മാറിയതു്.
അതിരുകൾ
എൻ.എൻ. കക്കാട് എന്ന അനുഗൃഹീത കവിയുടെ ജന്മം കൊണ്ട് പ്രസിദ്ധമായ അവിടനല്ലൂർ ഗ്രാമത്തിനു തെക്കായി സ്ഥിതി ചെയ്യുന്നു. വടക്ക് കരുവള്ളിക്കുന്നും കിഴക്ക് വാഴോറമലയും തെക്കും പടിഞ്ഞാറും തോടുകളും അതിരിടുന്നു. നാലു ദിശകളിലും ഓരോ കുന്നുകൾ പ്രദേശത്തിന്റെ ഭൂമിശാസ്ത്ര ഘടനയിൽ പ്രത്യേകതകളായി നിലകൊള്ളുന്നു. ആശാരിക്കുന്ന് തെക്കുഭാഗത്തും കളത്തിൽ കുന്ന് പടിഞ്ഞാറു ഭാഗത്തും കള്ളാടിക്കുന്ന് കിഴക്കു ഭാഗത്തും കരുവള്ളിക്കുന്ന് വടക്കു ഭാഗത്തും സ്ഥിതി ചെയ്യുന്നു.
ഭൂപ്രകൃതി
എല്ലാകാലത്തും ജലസമൃദ്ധമായിരുന്ന നാല് അമ്പലക്കുളങ്ങൾ ഉണ്ടായിരുന്നതിൽ ഒന്ന് വളരെ മുമ്പ് തന്നെ നികത്തപ്പെട്ടു. ഇന്ന് ക്ഷേത്രത്തിന്റെ വടക്കും തെക്കും പടിഞ്ഞാറും ജലസമൃദ്ധമായ കുളങ്ങൾ ഉണ്ട്. ഇതിനു പുറമേ സർക്കാർ ചെലവിൽ പുനരുദ്ധാനം നടത്തി പൊതുജന ഉപയോഗത്തിനായി സമർപ്പിക്കപ്പെട്ട പുള്ളങ്ങാട്ട് കുളം, വലംപുതുശ്ശേരി താഴെകുളം എന്നിവ പൊതുകുളങ്ങളായി ഉണ്ട്. കൂടാതെ പുതുശ്ശേരി ഇല്ലത്ത് ഒന്ന്, കളത്തില്ലത്ത് ഒന്ന്, വലംപുതുശ്ശേരി ഇല്ലത്ത് രണ്ട്, കിഴക്കേ പാലക്കാട്ടില്ലത്ത് ഒന്ന്, പടിഞ്ഞാറെ പാലക്കാട്ടില്ലത്ത് മൂന്ന്, കക്കഞ്ചേരി ഇല്ലത്ത് രണ്ട്, പുളിയേരിപ്പടിക്കൽ ഒന്ന് മാരാത്ത് ഒന്ന് എന്നിങ്ങനെ പന്ത്രണ്ട് കുളങ്ങൾ കൂടി ഈ പ്രദേശത്തുണ്ട്
യാത്രാമാർഗ്ഗം
കോഴിക്കോട് നിന്നും ബാലുശ്ശേരി - മഞ്ഞപ്പാലം വഴി സഞ്ചരിച്ച് തൃക്കുറ്റിശ്ശേരിയിൽ എത്തിച്ചേരാം. ബാലുശ്ശേരി നിന്നും 5 കിലോമീറ്ററും കോഴിക്കോട്ടു നിന്ന് 30 കിലോമീറ്ററും ദൂരമുണ്ട്. പടിഞ്ഞാറു നിന്നും നടുവണ്ണൂർ, വാകയാട് വഴിയും, വടക്കു നിന്ന് കൂരാച്ചുണ്ട് കൂട്ടാലിട വഴിയും ഇങ്ങോട്ട് യാത്രാസൗകര്യമുണ്ട്. കോഴിക്കോട്ട് നിന്ന് കൂട്ടാലിട - കൂരാച്ചുണ്ട് റൂട്ടിൽ നിരവധി ബസ്സുകൾ ഓടുന്നുണ്ട്. ഇതിനു പുറമേ ബാലുശ്ശേരി കൂട്ടാലിട റൂട്ടിലും പേരാമ്പ്ര റൂട്ടിലുമായും ബസ്സുകളുണ്ട്. തൃക്കുററിശ്ശേരിയിൽ പ്രധാനമായും നാലു ബസ് സ്റേറാപ്പുകളാണുള്ളത്. വടക്ക് നിന്നും  കരുവള്ളിക്കുന്ന്, തൃക്കുറ്റിശ്ശേരി നോർത്ത് , തൃക്കുറ്റിശ്ശേരി, വയൽപ്പീടീക   എന്നിങ്ങനെയാണിവ.
ശ്രീചക്രമഹാമേരു
ലോകത്തെ ഏറ്റവും വലിയ ശ്രീചക്രമഹാമേരു തൃക്കുററിശ്ശേരി പാലക്കാട്‌ ഇല്ലത്ത്‌ സ്ഥിതി ചെയ്യുന്നു. പാലക്കാട്ടില്ലത്തെ കിഴക്ക്‌ തെക്ക്‌ മൂലയിൽ നാല്‌ സെന്റ്‌ സ്ഥലത്തായി ഇത് പ്രതിഷ്ഠിച്ചിരിക്കുന്നു. നൂറ്‌ യജ്ഞങ്ങൾ ചെയ്താൽ കിട്ടുന്ന ഫലം ശ്രീചക്രത്തെ ഭക്തിയോടുകൂടി ഒരിക്കൽ ദർശിച്ചാൽ ലഭിക്കുമെന്നാണ്‌ സങ്കൽപം. സ്വർണ്ണം, വെള്ളി, ചെമ്പ്‌ എന്നിവയിൽ ഏതെങ്കിലുമൊരു ലോഹം കൊണ്ടാണ്‌ ശ്രമകരമായ ശ്രീചക്രമഹാമേരു സാക്ഷാത്ക്കാരം നടത്തുക. പാലക്കാട്ടില്ലത്ത്‌ നാല്‌ ടൺ തൂക്കത്തിലുള്ള 144 ചതുരശ്ര അടി വിസ്തീർണ്ണത്തിലും 10 അടി ഉയരത്തിലുമുള്ള ചക്രമാണ്‌ പൂർത്തിയാക്കിയത്‌. നാല്‌ വർഷം നീണ്ട നിർമ്മാണ പ്രവർത്തനങ്ങൾക്ക്‌ നീലകണ്ഠൻ നമ്പൂതിരി, മക്കളായ ശിവപ്രസാദ്‌, ഹരിപ്രസാദ്‌, ശ്രീ പ്രസാദ്എന്നിവരും അദ്ധ്യാപകനും ചിത്രകാരനുമായ സുഭാഷുമാണ്‌ നേതൃത്വം നൽകിയത്‌. കഴിഞ്ഞ അറുപത്‌ വർഷമായി പാലക്കാട്ടില്ലത്ത്‌ ശ്രീചക്ര ഉപാസനയ്ക്ക്‌ ആരംഭം കുറിച്ചിട്ട്‌.തന്ത്രശാസ്ത്രത്തിലെ മുഖ്യ യന്ത്രമായിട്ടാണ്‌ ശ്രീചക്രത്തെ പരിഗണിക്കുന്നത്‌. സകല ദേവതാ ചൈതന്യവും ഇതിൽ കുടികൊള്ളുന്നു. സംഹാരമൂർത്തിയായ ശിവന്റെയും ജീവസ്വരൂപിണിയായ ശ്രീശക്തിയുടെയും സംയോഗമാണ്‌ അതിസങ്കീർണ്ണമായ ജ്യാമിതീയ രൂപഘടനയുള്ള ശ്രീചക്രമെന്നാണ്‌ പുരാണങ്ങളിലെ പരാമർശം. സങ്കീർണ്ണമായ ഗണിതഭാഗങ്ങളെ അപഗ്രഥിക്കാൻ ഇതേവരെ പൂർണ്ണമായി കഴിഞ്ഞിട്ടില്ലെന്നതാണ്‌ യാഥാർത്ഥ്യം. മധ്യത്തിൽ നിന്നും ബിന്ദു, ത്രികോണം, അഷ്ടകോണം, അന്ത:ദശകോണം, ബഹിർദശകോണം, ചതുർദശകോണം, അഷ്ടദളം, ഷോഡശദളം, വൃത്തത്രയം, ദ്രപുരത്രയം എന്ന ക്രമത്തിലാണ്‌ ശ്രീചക്രം ക്രമേണ ഭവിക്കുന്നത്‌.
ഗവ.യു പി സ്കൂൾ തൃക്കുറ്റിശ്ശേരി
ലഘുചിത്രം|ഗവ.യു പി സ്കൂൾ തൃക്കുറ്റിശ്ശേരി പാഠ്യ,പാഠ്യേതര പ്രവർത്തനങ്ങളിൽ മികച്ച നിലവാരം പുലർത്തുന്ന ഒരു സർക്കാർ വിദ്യാലയമാണ് തൃക്കുറ്റിശ്ശേരി ഗവ.യു പി സ്കൂൾ. ഓരോ വർഷവും എൽ എസ് എസ്, യു എസ് എസ്. സംസ്ഥാന ഗണിതശാസ്ത്ര ടാലന്റ് സർച്ച് പരീക്ഷ, സ്ക്രീനിംഗ് ടെസ്റ്റ് എന്നിവയിൽ ഈവിദ്യാലയത്തിലെ വിദ്യാർത്ഥികൾ നേടുന്ന വിജയങ്ങൾ ഈ സ്ഥാപനത്തിന്റെ അക്കാദമിക മികവിനുദാഹരണമാണ്. തികഞ്ഞ അർപണമനോഭാവമുള്ള അധ്യാപകരുടെ സേവനവും അധ്യാപകരക്ഷാകർതൃസമിതിയുടെ അശ്രാന്ത പരിശ്രമവും പാഠ്യേതര പ്രവർത്തനങ്ങളിലും ഈ വിദ്യാലയത്തെ മുൻനിരയിലെത്തിക്കുന്നു.ദേശീയ ബാലചലച്ചിത്രമേള, സംസ്ഥാന ബാലചലച്ചിത്ര മേള, മറ്റ് നിരവധി ദേശീയ സംസ്ഥാന ബാലചലച്ചിത്രമേളകൾ എന്നിവയിൽ മികച്ച ചിത്രമായി തിരഞ്ഞെടുക്കപ്പെട്ട ഇമ്മിണി ബല്യൊരാൾ, വൺ റുപ്പി ലൗ, അച്ചന് സ്നേഹപൂർവ്വം എന്നീ മൂന്നു സിനിമകൾ സ്കൂളിലെ പാഠ്യേതര പ്രവർത്തനങ്ങളുടെ ഭാഗമായി നിർമ്മിച്ചിട്ടുണ്ട്.
ഡിജിറ്റൽ സ്കൂൾ
ലഘുചിത്രം|ഗവ.യു പി സ്കൂൾ തൃക്കുറ്റിശ്ശേരി ഡിജിറ്റൽ സ്കൂൾ സംസ്ഥാനത്തെ ആദ്യ ഡിജിറ്റൽ ഗവ.പ്രൈമറി തൃക്കുറ്റിശ്ശേരി സ്‌കൂളിൽ സജ്ജമായി. പുരുഷൻ കടലുണ്ടി എം.എൽ.എ യുടെ ആസ്തി വികസന ഫണ്ടിൽ നിന്നും അനുവദിച്ച 25 ലക്ഷം രൂപ വിനിയോഗിച്ചാണ് ഡിജിറ്റൽ സ്‌കൂൾ പദ്ധതി നടപ്പാക്കിയത്. ഡിജിറ്റൽ സ്‌കൂളിന്റെ ഉദ്ഘാടനം 2016 ഡിസംബർ ഒൻപതിന് വിദ്യാഭ്യാസ മന്ത്രി പ്രൊഫ.സി.രവീന്ദ്രനാഥ് നിർവഹിച്ചു.
യു.പി.വിഭാഗത്തിലുള്ള പന്ത്രണ്ട് ക്ലാസ് മുറികളിലും കംപ്യൂട്ടർ, സ്മാർട്ട് ബോർഡ്, ഡിജിറ്റൽ പോഡിയം, ശബ്ദ സംവിധാനം എന്നിവ തയ്യാറാക്കിയിട്ടുണ്ട്. സ്മാർട്ട് ബോർഡിന്റെ സഹായത്തോടെ പഠിപ്പിക്കുന്നതിന് അധ്യാപകർക്ക് പ്രത്യേക പരിശീലനം നൽകി. പഠന വിഷയങ്ങളിലും രീതികളിലും മറ്റും അതിഥികളായി എത്തുന്ന അധ്യാപകർക്ക് എല്ലാ ക്ലാസ് മുറികളുമായി ആശയ സംവാദത്തിന് സെൻട്രൽ ക്ലാസ്മുറിയൂം ഒരുക്കിയിട്ടുണ്ട്.
ദേശീയ വായനശാല തൃക്കുറ്റിശ്ശേരി
തൃക്കുറ്റിശ്ശേരിയുടെ സാമൂഹ്യ സാംസ്കാരിക രാഷ്ട്രീയ പുരോഗതിയിൽ ഏറെ സ്വാധീനം ചെലുത്തിയ ഒരു സ്ഥാപനമാണ് തൃക്കുറ്റിശ്ശേരി ദേശീയ വായനശാല. 1952 ൽ സ്ഥാപിതമായ ഇത് ഇന്ന് നല്ലരൂപത്തിൽ പ്രവർത്തിച്ചു വരുന്നു. എം എസ് മാരാർ എന്ന സാമൂഹ്യപ്രവർത്തകന്റെ അശ്രാന്ത ശ്രമഫലമായാണ് വായനശാലയ്ക് ഇന്നുള്ള കെട്ടിടവും സൗകര്യങ്ങളും യാഥാർത്ഥ്യമായത്. കേരള ഗ്രന്ഥശാലാസംഘത്തിൽ അഫിലിയേഷനുള്ള ഈ ഗ്രന്ഥശാലയിൽ ഇന്ന് പതിനായിരത്തിലധികം പുസ്തകങ്ങളുണ്ട്. Aഗ്രേഡ് ഗ്രന്ഥശാലകളിൽ ഉൾപ്പെടുന്ന ഇവിടെ ബാലവേദി, വനിതാവേദി, കൃഷി പുസ്തക കോർണർ എന്നിവ പ്രവർത്തിക്കുന്നുണ്ട്
ഇന്ത്യൻ സൂപ്പർ ലീഗ് 2018-19
ഇന്ത്യൻ സൂപ്പർ ലീഗ് ഫുട്‌ബോളിന്റെ അഞ്ചാമത്തെ സീസണാണ് ഇന്ത്യൻ സൂപ്പർ ലീഗ് 2018-19. 2013 ൽ സ്ഥാപിതമായതിൽ ഇന്ത്യൻ പ്രൊഫഷണൽ ഫുട്ബോൾ ലീഗുകളിൽ ഒന്നാണ് ഐഎസ്എൽ. ഈ സീസൺ ഏറ്റവും ദൈർഘ്യമേറിയ ഇന്ത്യൻ സൂപ്പർ ലീഗ് സീസണാണ്. മാസത്തോളം മൂന്ന് ഇടവേളകളിൽ 2018 സെപ്റ്റംബർ മുതൽ 2019 മാർച്ച് വരെയാണ് ഈ സീസണിന്റെ കാലയളവ്. 10 ടീമുകളാണ് 5-ാം സീസണിൽ മത്സരിക്കുന്നത്. സാൾട്ട്‌ലേക്ക് സ്റ്റേഡിയത്തിൽ ഐഎസ്എൽ ഉദ്ഘാടന മൽസരം കേരള ബ്ലാസ്റ്റേഴ്സും എടികെയും തമ്മിൽ ആയിരുന്നു.
ജെന്നിഫർ ഹഡ്സൺ
ഒരു അമേരിക്കൻ ഗായികയും അഭിനേത്രിയുമാണ് ജെന്നിഫർ കെയ്റ്റ് ഹഡ്സൺ (ജനനം സെപ്റ്റംബർ 12, 1981)